
AREA ta sigui cu proyectonan 
inovativo y yen di ambiente 
pa trece bida bek den Centro 
di Ciudadnan 


AIB-Bank a financia compra di tugboat di marca 

Damen 


Debi na un investigacion 
interno 

A prohibi entrada di 
un Polis, mientras un 
otro a keda deteni 


Aruba Ports Authority 
ta adkiri tugboatdi mas 
modernoden henterCaribe 

Save the date 

Aruba Chamber 
Business Event 


Sustainable Entrepreneurship 


November 30,2018 

7:30 PM-12:00 AM 
Renaissance Convention Center 


DEN cuadro den un investigacion 
interno. Cuerpo Policial Aruba kier a 
informa cu diaranzon 24 di october 
2018 e agente policial di inicial Paola 
A.K.G. a wordo prohibi pa drenta 
Wardanan di Polis. E ta ser sospecha 
di conspiracion y menasa. 

Cuerpo Policial ta para pa seguridad, 
servicio, integridad, vigilancia y dis- 
ponibilidad. Pueblo mester por sinti 
su mes sigur y mester por conta cu e 
experticio, ayudo profesional y e pro- 
fesionalismo di e organisacion policial. 

Den cuadro den un investigacion in- 
terno. Cuerpo Policial Aruba kier a 
informa cu ayera diahuebs 25 di oc- 
tober 2018 e agente policial di inicial 
Sheila L.M.U. a wordo deteni. 

Departamento di Investigacion inter- 
no, BIZO, a detene e agente Policial 
Sheila L.M.U. ayera mainta. Ta un 
agente femenino trahando na Depar- 
tamento di Trafico n’e seccion di Pla- 
nologie. 

E ta ser sospecha di mas cu un aña pasa, 
unda tin e mester bay duna cuenta di 
cierto sospecho cu tin di haber cu du- 
namento di auto na Balashi a cambio 
di placa. 

E mesun situacion cu otro colega algun 
luna pasa a wordo sentencia pe y hasta 
a bay cera te cu el a perde trabou. Kier 
men autonan confisca na Warda di Po- 
lis, ta wordo bendi. No ta exlui cu mas 
detencion por cay. 

AIB-Bank a financia compra di tugboat di marca Damen 

Aruba Ports Authority ta adkiri tugboat 
di mas moderno den henter Caribe 



ARUBA Ports Au- 
thority a firma un 
acuerdo di compra cu 
e compania DAMEN 
Shiprepair Curacao y 
un acuerdo cu e com- 
pania Svitzer Caribib- 
bean, cu a keda en- 
carga cu e supervision 
durante constuccion y 
transportacion di e tug- 
boat nobo, esta e “Da- 
men Azimuth Stern 
Drive Tug 2811”. 

Tambe a firma cu AIB- 
Bank cu a percura p’e 
financiamento, ing. 
Jossy Figaroa, Director 
di Aruba Ports Author- 
ity a corda tur hende cu 
Aruba Ports Authority 
tabatin un tugboat cu 
tabata yama Andicuri, 
pero 2 aña y mey pasa 
a sak’e for di servicio 
debi cu el a bira hopi 
bieu. 

E tempo ey APA no ta- 
bata den un situacion 
financiero cu por a 
cumpra un boto nobo, 
pa cual a opta e ora pa 
“lease” un tugboat pa 
2 aña, cual termino 
ta vence na december 
proximo. 

A bisa di e tempo ey 
caba cu si despues di 2 
aña e situacion finan- 


ciero ta mihor, cu e ora 
si lo opta pa cumpra 
un tugboat nobo. 

Na un prome instante 
APA a evalua pa cum- 
pra un tugboat cu nan 
tin den waf caba, cu no 
ta di nan, pero cu t’ey 
pa 2 aña caba. Pero na 
caminda a cambia di 
opinion y a opta pa 
cumpra un nobo mes. 
“Cu esaki nos ta pre- 
para p’e siguiente 25 
añanan, nos hendenan 
sigur lo sa di cuid’e y 
manten’e”, asina ing. 
Jossy Figaroa a bisa 
den forma orguyoso. 

APA tin un bon rela- 


cion cu Damen y pesey 
a scoge p’e marca ey. 
E motibo ta cu e dos 
tugboatnan na CITGO 
tambe ta di e mesun 
marca y tambe a con- 
sidera cu e tin un cen- 
tro di servicio y man- 
tencion na Corsou, 
pues masha cerca di 
cas. 

E tugboat ta di 28 me- 
ter di largura y 11 me- 
ter di hanchura. E boto 
ta suficiente fuerte pa 
haci tur trabou necesa- 
rio y por uz’e tambe pa 
yuda CITGO. 

Lodewijk Franken, 


Gerente di Damen 
Shiprepair Curacao a 
enfatisa cu a dura mas 
o menos 1 aña pa por 
a alcansa e momento 
aki, unda ta firma un 
acuerdo di compra 
formal. E1 a conta cu 
e compania Damen a 
expande hopi den e re- 
gion aki y cu awor nan 
por presenta nan mes 
y ofrece servicio cerca 
den Caribe mes. 
Lodewijk Franken a 
bisa cu Aruba mester 
ta orgulloso, pasobra 
ora inaugura e tugboat 
ald, e lo t’e prome den 
henter Caribe. 


Aruba Ports Authority 
lo dispone di un tug- 
boat ultra moderno, 
e ultimo generacion y 
esun di mas moderno. 
Ta un boto masha sta- 
biel cu lo por ofrece 
mas y mihor servicio. 
Damen Shiprepair 
Curacao ta contento 
di por intermedia, pa- 
sobra nan servicio ta 
pa brinda servicio di 
mantencion. 

Lo construi e boto na 
Vietnam, lo transporte 
pa Corsou, unda lo 
haci algun adaptacion 
na dje. Ora caba e me- 
sun capitannan di APA 
lo nabega cu e tugboat 
for di Corsou pa Aru- 
ba. 

Damen a segura cu 
den 60 dia despues di 
e firmamento di e acu- 
erdo, lo entrega e tug- 
boat nobo na Shipyard 
di Vietnam, pues net 
prome cu fin di aña pa 
despues transporta es- 
aki pa Corsou na unda 
lo haci algun adapta- 
cion pa despues pa fi- 
nal di februari 2019 
of comienso di maart 
2019 lo ta yegando 
Aruba. 

Minister di Finanza Ruiz Maduro: Un parti di reforma fiscal ta cuminsa na 201 9 

Cambio di belasting directo pa indirecto ta 
drenta na vigor awor dia 1 er di januari, 2020 



DURANTE e con- 
ferencia di prensa 
di Gobierno, Minis- 
ter di Finanza Xio- 
mara Ruiz Maduro 
a duna un “update” 
di e trabounan cu 
ta wordo haci riba e 
proyecto di Reforma 
Fiscal cu e intencion 
di Gobierno ta pa 
introduci esaki dia 
ler di januari awor. 
Sinembargo esaki 
lo no keda cla pa 
introduci’e comple- 
tamente pa ler di 
januari, 2019. Esaki 
ta nifica cu e belast- 
ingnan manera BBO 
y BAZV lo sigui ta 
na vigor te cu ler di 
januari, 2020. 

E meta di e Reforma 
Fiscal ta p’e sistema 
di impuesto ta uno 
mas simpel y husto, 
unda cu ta cambia 
for di belasting di- 
recto pa uno indi- 
recto. E sistema aki 
lo mehora e poder di 
compra di e ciudada- 
nonan y reduci e gas- 
tonan di haci negoshi 
na Aruba, segun e 
mandatario. 

“Esaki lo tin un im- 
pacto positivo riba 
economia di nos pais. 
E metanan ta ambi- 
cioso y e trabounan 
pa cu esaki tambe ta 
grandi.” 

Tur diabuebs, for di 
juni, e mandatario 
di Finanza hunto cu 
Prome Minister Ev- 
elyn Wever Croes ta 
sinta den reunion cu 
Departamento di Im- 


puesto, CBS y Legis- 
lacion. Y for di sep- 
tember ta sintando 
cu ehecutivonan di 
Douane pa intercam- 
bia di pensamento 
riba e Reforma Fiscal. 
Di otro banda Prome 
Minister a sinta cu 
Camara di Comercio, 
ATIA, e Asociacion 
di Belasting Advi- 
seurs y a haya for di 
e diferente instancia 
aki nan conseho y 
sugerencianan riba 
e Reforma Fiscal. 
Tambe a haya ayudo 
tecnico di un delega- 
cion di IMF, cual su 
raport cu conseho 
no a drenta ainda. 
Y a tene un sesion 
di brainstorming cu 


stakeholdernan cu 
Raad van Advies. 

E mandatario a en- 
fatisa cu no a tuma 
ningun decision ai- 
nda, solamente e por 
duna indicacion kico 
por drenta na vigor 
dia ler di januari, 
2019 y kico ta bay 
den ehecucion dia 
ler di januari, 2020. 
E mandatario a bisa 
cu e trabounan pa 
haci e cambio ta in- 
menso y ta p’e moti- 
bo aki e parti di shift 
di belasting directo 
p’esun indirecto lo 
bin na vigor dia ler 
di januari, 2020. 
“Esaki ta duna nos 
tempo y Aruba com- 
pleto e tempo pa por 


ahusta n’e cambion- 
an grandi cu ta bin 
den e sistema di nos 
pais.” E1 a agrega cu 
ta yegando fin di aña 
caba y no tin sufici- 
ente tempo pa intro- 
duci henter e Refor- 
ma Fiscal. 

E1 a menciona cu ta- 
batin hopi discucion 
riba ki tipo di belast- 
ing e BBO ta. IMF su 
expertonan ta con- 
seha pa un BTW, no 
uno manera esun di 
Hulanda, pero mas 
simplifica, sin e ex- 
cepcionnan (manera 
Hulanda) ya cu esey 
ta haci e ley difi- 
cil. Pues e proposi- 
cionnan cu a lceda 
riba mesa ta BBO, 
OB of BTW, di cual 
e ultimo alci t’esun 
mas sugeri, pero den 
un forma mas sim- 
pel. E mandatario a 
enfatisa cu e decision 
no a wordo tuma 
ainda, pero simple- 
mente ta splica cual 
t’e puntonan cu ta 
riba mesa aworaki. E1 
a agrega cu ora di e 
cambia di directo pa 
indirecto, e Loon- y 
Inkomstenbelasting 
ta bay baha. 

Na december awor 
lo presenta na Par- 
lamento un cambio 
di ley pa kita for di 
factura e cobransa di 
BBO. Pues e cobran- 
sa di 6% no mag apa- 
rece riba factura mas. 
Pero e comerciante 
si mester sigui paga 


e 6% na Departa- 
mento di Impuesto. 
(Nota di Red: Loke 
kier men cu e comer- 
ciante lo inclui’e den 
e prijs, lder men cu e 
consumidor lo sigui 
paga e 6%) 

IMF tambe a haci re- 
comendacion pa trece 
cambio den e leynan 
di Invoerrechten & 
Accijnzen. A conseha 
pa pone e belasting- 
nan aki riba produc- 
tonan cu ta dañino 
pa salud di hende: 
Tabaco, alcohol, y 
productonan cu ta 
contene sucu, cual ta 
yuda mitiga gastonan 
di AZV Di e forma 
aki ta demotiva e uzo 
di e productonan alci. 
E lo yuda simplifica e 
tarifanan di Douane. 
Inkomsten- y Loon- 
belasting su tarifa lo 
baha y e grupo cu 
ta bay haya mas en- 
trada lo subi. Lo bay 
simplifica e sistema 
di Inkomstenbelas- 
ting , y lo limita e 
“aftrekposten”. Un 
otro aspecto ta cu 
lo desfiscalisa inm- 
ueblenan, o sea en- 
trada for di huur no 
mester paga belasting 
riba dje. E intencion 
ta cu Grondbelast- 
ing pa viviendanan lo 
baha, pero un persona 
cu tin un di dos cas e 
belasting ta mas halto. 
Stranheronan cu tin 
propiedad na Aruba, 
lo mester bay paga 
belasting riba esaki 
tambe. 

AREA ta sigui cu proyectonan inovativo y yen di 
ambiente pa trece bida bek den Centro di Ciudadnan 

Comercio tambe lo haya un boost den e temporada di fin di aña 



E temporada mas du- 
shi di aña ta acercan- 
do y nos comunidad 
como costumber ta 
probecha e dianan di 
fin di aña pa haci com- 
pras y un biaha mas 
disfruta di e ambiente 
cu ta wordo ofreci den 
centro di nos ciudad- 
nan. Prome Minister 
Evelyn Wever-Croes, a 
duna un resumen hopi 
elabora riba e proyec- 
tonan pa trece bida 
bek den centro di nos 
ciudadnan, esta San 
Nicolas y Oranjestad. 
Pa haci e trabounan 
mas eficiente, Gobi- 
erno di Aruba a insti- 
tui e plataforma AREA 
pa asina trece bida belc 
den nos centro di ciu- 
dadadnan. 

Den e luna di juni a 
instala un Steering 
Committee cu ta con- 
ta cu participacion di 
Camara di Comercio, 
ATLA, ATA. E Steer- 
ing Committee, entre 
otro, tabata tin e tarea 
pa trece hunto 2 taslc 
force, un pa Oranjestad 
y un pa San Nicolas, 
pa asina cuminsa cu e 
proceso di desaroya un 
plan pa e ciudadnan 
aki, pero tambe atende 
cu quick-wins, kico ta 
loke nos por haci riba 
termino cortico. 

Por a tuma nota di 
diferente anuncio riba 
tereno di maneho 
entre otro, Minister 


Chris Romero a anun- 
cia e maneho nobo di 
parkeo na playa: e ofi- 
cina di Turismo na San 
Nicolas cu lo habri bek 
cu mas innovacion; e 
concepto nobo di Is- 
land Fest cu Minister 
di Turismo lo elabora 
mas riba dje; tambe 
trabounan ta tumando 
luga pa amplia e acceso 
na WIFI den centro di 
Playa y San Nicolas. 
Esakinan ta djis par 
di ehempel di quick 
wins pa por trece bida 
bek cu ta canando den 
paralelo cu e plan pa 
termino largo. 

E task force’nan ta 
consisti door di dife- 
rente persona kend- 
enan ta activo den e 
ciudadnan al<d, como 


tambe, comerciante, 
entrepreneurs, perso- 
nanan cu background 
financiero, esnan den 
mundo creativo y tam- 
be academic. Prome 
Minister a expresa cu 
e ta sumamento agra- 
deci na e Task Forces y 
Steering Committee pa 
nan dedicacion y tra- 
bou voluntario pa por 
mira bida bek den nos 
centronan di ciudad. 

E ultimo lunanan aki 
tabata tin diferente 
reunionnan cu stake- 
holders y hunto ta de- 
saroyando un plan di 
accion. Den luna di 
november Gobierno lo 
duna un resumen di e 
desaroyonan y tambe 
lo introduci e miem- 
bronan di e Steering 


Committee y di e Task 
Force’nan di Area. 

Pa Centro di ciudad 
Oranjestad, Caya G.F 
Betico Croes lo bin 
actividadnan di fin di 
aña. Pronto lo publica 
un “Live Calendar” di 
evento. E calendar aki 
lo duna tur informa- 
cion di actividadnan 
cu lo tin den caya di 
awo te cu fin di aña pa 
asina trece bida bek y 
tambe duna comercio 
un boost cu e periodo 
importante aki cu ta 
den porta. 

Señora Lindy Croes a 
wordo apunto como e 
persona cu ta encarga 
cu eventonan pa Area 
Oranjestad. Lindy ta 
coordinando e trabou- 
nan pa haci e even- 


tonan aki un realidad. 
Lindy lo percura pa tur 
informacion yega di 
cada actividad cu tin 
plania. 

E prome actividad 
grandi lo ta dia 2 di 
november na unda na 
un forma festivo lo 
cende e lusnan di Pas- 
co bou animacion mu- 
sical cu canticanan di 
Pasco. Prome Minister 
ta extende un invita- 
cion cordial na henter 
Aruba pa bini hunto 
cu famia pa asina hun- 
to yama bon bini na e 
temporada aki di Pasco 
den nos centro di ciu- 
dad Oranjestad. Pron- 
to lo brinda mas infor- 
macion pa cu e evento 
di di inauguracion di, 
“City of Lights”. 

Prome Minister Evelyn 
Wever-Croes: “Laga 

nos imagina pa un rato, 
awe nochi, Caya G.F 
Betico Croes ta keto y 
sin ambiente. Pero en- 
trante 2 di November, 
ta bay tin luznan di 
Pasco, Musica di Pasco, 
Fontijnnan ilumina, 
caya tiendanan y dec- 
ora, famianan ta cana 
contento, tiendanan 
habri te laat pa brinda 
esnan cu ta traha opor- 
tunidad pa haci nan 
compras. Asina al<d, 
Gabinete Wever-Croes 
ta trece bida belc den 
centro di Oranjestad 
den e temporada di fin 
di aña”. 

Minister Ruiz-Maduro a ricibi bishita di ehecutivonan di 

CIBC First Caribbean National Bank 


Pa por yega na mehora- 
cion di e finanzas publi- 
co di nos Pais, e acceso 
na financiamento sea 
local of internacional ta 
keda importante. Min- 
ister di Finansa, Asun- 
tonan Economico y Cul- 
tura ta trece dilanti cu 
Gobierno mester keda 
traha pa mantene e con- 
fiansa necesario di in- 
versionista por medio di 
dialogo brindando infor- 
macion di e esfuersonan 
cu ta wordo haci pa por 
yega na un finansas pu- 
blico manehabel y na un 
economia fuerte y resili- 
ente pa nos Pais. 

Den e cuadro aki e man- 
datario encarga cu Fi- 
nansa Publico a ricibi 
bishita di ehecutivonan 
di CIBC First Caribbe- 
an National Bank cuta 
brindando Gobierno di 


Aruba igualmente locual 
ta e caso cu hopi otro in- 
versionista local y inter- 
nacional e confiansa pa 
por cumpli cu e maneho 
di debe (debt manage- 
ment) di nos Pais. 

Na e encuentro cu Min- 
ister Ruiz-Maduro ta- 
bata presente di parti 
CIBC First Caribbean 
National Bank Sr. Pim 
van der Burg, Head Cor- 
porate Investment Bank- 
ing, Sra. Timba Engel- 
hardt, Country Manager 
CIBC Sr. Giovanni At- 
encio, Associate Director 
Investment Banking, di 
parti Directie Financién 
Sr. Derick Werleman, 
Directeur y Chito Paris, 
Director Suplente y di 
parti Ministerio di Fi- 
nansa, Asuntonan Eco- 
nomico y Cultural Sr. 
Nilo Swaen Consehero. 

Bo a disfruta di bo Cornflakes? 

Bo desperdicio ta bo responsabilidad. 

Parlamentario Michael Lampe 

Mester mas daridad riba Marine Park y a 
haci pregunta na Minister Otmar Oduber 



PARLAMENTARIO 
Michael Lampe di 
fraccion di AVP, ayera 
mainta a haci entre- 
ga di un serie di pre- 
gunta na Parlamento, 
dirigi na Minister di 
Infrastructura y Me- 
dio Ambiente, Otmar 
Oduber relaciona cu e 
proyecto di Parke Ma- 
rino. 

“Mi a entrega un serie 
di pregunta na Parla- 
mento cu mester wor- 
do dirigi na Minister 
di Infrastructura y 
Medio Ambiente, Ot- 
mar Oduber cu ta pre- 
guntanan cu ta biba 
den pueblo pa loke 
ta trata e proyecto di 
Parke Marino. 


Hopi hende kier mas 
claridad relaciona cu 
e proyecto aki, ken- 
denan kier mas clari- 
dad riba e forma cu a 
atende cu e proyecto 
aki, e.o. ta con Gobi- 
erno a selecta e area 
cu ta bay bira e Ma- 


rine Park, si lo bay co- 
bra pa entrada, si nos 
hendenan local lo tin 
cu bay paga pa nan 
por haci uzo di dife- 
rente actividad cu lo 
bay tin den e area di 
Marine Park aki. 

Kico t’e stimulacion 
cu kier wordo duna 
tras di e Marine Park 
aki, si lo bay bin un 
parti educional pa 
muchanan compro- 
nde kico esaki ta ni- 
fica y si ta bay stimula 
p.e. cierto tipo di pis- 
ca, si ta bay stimula e 


mangrovenan. 

Tin areanan cu mi 
por a compronde for 
di expertonan cu no 
necesariamente lo ta 
apto p’esaki y nos 
kier sa con ta para cu 
e decisionnan cu ta 
wordo tuma pa cu e 
parke aki. 

Pues ta diferente pre- 
gunta cu mi a haci y 
dirigi pa Minister di 
Infrastructura Otmar 
Oduber pa loke ta 
trata nos Marine Park 
ya cu siguramente ta 
un punto hopi im- 
portante di nos natu- 
ralesa, con tin cu bay 
om cu nos naturalesa 
riba nos isla y nos 
kier tende esaki for di 
cerca, haciendo pre- 
guntanan skerpi pa 
di e forma aki nos ta 
sigura cu cierto deci- 
sion ta na bienestar di 
nos pais no solamente 
na bienestar di decisi- 
onnan politico y sigur 


nos ta bay sigui e de- 
saroyonan di e Marine 
Park ald hopi di cerca. 

Tin hende preocupa 
pa cu e proyecto aki y 
un grupo di piscador 
preocupa a entrega 
un carta di protesta y 
obhecion na Gober- 
nador, ya cu tin cierto 
inkietud p’e reglanan 
cu lo bay wordo in- 
troduci relaciona cu e 
Parke Marino aki, cu 
lo por perhudica nos 
piscadornan. 

Fraccion di AVP ta 
sigui traha hunto cu 
pueblo y ta vociferan- 
do e incomodidad cu 
ta wordo sinti pa cu e 
proyecto aki y ta bon 
pa Minister Otmar 
Oduber bin dilanti y 
dirigi su mes na pueb- 
lo aclariando tur e du- 
danan cu tin relaciona 
cu e proyecto men- 
ciona,” Parlamentario 
Michael Lampe a de- 
clara. 

Pueblo cuminsa deshaci lur awanan cu ta para pa evita 
criaderonan cu ta causa Dengue, Zika y Chikunguya 



ARUBA a haya 
un palo di yobida 
durante e ultimo si- 
man, pa cual GKMB 
ta conseha e pueblo 
pa cuminsa tuma 
medida di precau- 
cion pa evita criad- 
eronan. No a cum- 
insa cu campaña di 
flietmento ainda, cu 
excepcion di dos area 
unda e habitantenan 
ta wordo hopi afecta 
pa sanguranan. 
Durante un confer- 
encia di prensa di 
Departamento di 
Salubridad Publico 
cu e tema pa consci- 
entisa e pueblo pa 
evita criadero, taba- 
ta presente hefe su- 
plente di GKMB Luis 
Chong. “GICMB ta 
den estado di alerta. 
Nos no ta den un es- 
tado di peligro, pero 
mester ta alerta pa e 
situacion di yobida 
cu a yega pa Aruba,” 
Chong a bisa. 

Henter aña GKMB 
ta tira su controlnan 
rond pero cu e yobi- 
danan cu a cuminsa, a 
cuminsa controla tur 
e barionan pa mira 
unda tin plasnan di 
awa para, criadero- 
nan, rooi, y rioler- 
ingnan cu no ta fun- 
ciona bon. Hasta den 
caya grandi, unda 
tin hopi movecion di 
hende, ta controla pa 
criaderonan. Tambe 
ta pasa na tur e hotel- 
nan, condominium y 
apartamentonan pa 
controla y conscien- 
tisa e hendenan riba 
awanan cu ta keda 
para y nan peligro. 


Aunke e cantidad 
di casonan di male- 
sanan Dengue, Zika 
y Chinkungunya no 
a subi na oficinanan 
di dokter, e presen- 
cia di sangura rond 
Aruba si ta notabel. 
“Nos so por haci e 
trabou, nos so no por 
logra haci Aruba liber 
di sangura. Pa esaki 
nos mester di ayudo 
di pueblo. Unda cu 
boso ta, tira bista pa 
criadero y deshaci di 
nan.” 

E hecho cu esaki ta 
e temporada cu hopi 
hende ta almacena 
awa pa muha mata 
durante temporada 
di secura, ta un di e 
problemanan di mas 
grandi cu Aruba tin. 
Mayoria di nan ta bira 
criadero si no tuma e 
precaucionnan nece- 
sario. GKMB ta con- 
seha pa pone un sefta 
of paña riba e tanki, 
bari of hemchi di awa 
p’asina e sanguranan 
no pone webo. Pero 
banda di esaki tin e 
posibilidad pa cum- 
pra insecticidanan cu 
por wordo cumpra na 


petshop of hardware 
storenan y ora di tir’e 
den awa e ta efectivo 
pa dos luna largo. 

Te ainda GKMB no a 
cuminsa cu campaña 
di fliet pa dos mo- 
tibo. E temporada di 
yobida apenas a cum- 


insa y e awa ta laba 
tur e insecticida bay 
cun’e. Y e spuitmen- 
to ta ultimo recurso. 
Manera ora cu haya 
notificacion cu den 
cierto bario(nan) e 
cantidad di casonan 
sospechoso a subi 
drasticamente. Pues 
no ta spuit simple- 
mente pasobra ta 
temporada di yobi- 
da. 

Tambe el a informa 
cu pa evita cu e san- 
gura ta crea resisten- 
cia na e insecticida 
cu ta wordo uza, dos 
aña pasa nan a cum- 
insa uza un otro tipo 
di material cual al- 
abes ta haci menos 
impacto riba me- 
dio ambiente. Cual- 


kier persona cu tin 
problema cu baki- 
nan grandi di awa, 
GKMB tin solucion 
pa nan. Por ehem- 
pel, nan ta na altura 
cu tin 2 mil regen- 
bak na casnan rond 
di Aruba. Esaki por 
crea problema si e no 
ta bon cera. Ademas, 
na GKMB nan ta cria 
cierto piscanan cu ta 
percura pa e regen- 
baknan ta keda liber 
di criadero. Pa esaki 
por tuma contacto 
cu e oficina na Bar- 
cadera. Pa otro baki- 
nan grandi, personal 
di GKMB por haci 
un tratamento cu ta 
preveni cu e ta bira 
un criadero, Chong a 
duna di conoce. 



InduLge in the fusion 
flavors of Asian Cuisine 

Secrecy at The Lobby is not only about sushi, it is about an exciting 
experience of Asian Flavors influencing the world. 

Delight yourself with a voriety of Asian flavored fusions from a secret 
menu especially prepared to entice your culinary senses. 


Fridoy, October 26th storting ot 7pm | 70 seats ovoiioble 
Arubo Marriott Resort | Reservations required | 520.6652 / 520.6343 / 520.6670 

Relaciona cu nombramento na Serlimar 

Otmar Oduber a pasa test sicologico??? 


Miembro di frac- 
cion di AVP, sr Arthur 
Dowers ta mustra cu 
yen di sorpresa a tuma 
nota di nombramento 
di un director nobo pa 
Serlimar. 

“Prome a sacrifica un 
miembro di manage- 
ment team, a humiy’e 
pa despues bisa cu 
nada a bay robes. 

A priminti amigo di un 
amigo e stoel pero e 
persona no kier a baila 
e tono cu gobierno ta 
toca y a scohe pa man- 
tene su integridad na 
luga di un posicion na 
Serlimar. 

Locual a straña tur 
hende ta cu ta bisa cu 
a pre-selecta 3 persona 
for di e 16 candida- 



tonan cu a solicita y 
a bin resulta cu ta mr. 
Davelaar a score mas 
halto den su “psychol- 
ogische test.” 

Awo pueblo ta curioso 
pa sa y lo ta bon si un 
hende por sali y splica, 
ta con e cos aki ta tra- 
ha anto. 


Paso si ta pa bo carga 
un funcion di Direc- 
tor ta bo ‘psycholo- 
gische test’ ta esun cu 
ta conta, mi ta kere cu 
awo mi ta compronde, 
ta di con nos gabinete 
actual, ta asina desfun- 
cional. 

Ni un a pasa un test 
psicologico pa goberna 
ningun departamento 
y mi mester conclui 
awor cu e director ta 
mas academicamente y 
psicologicamente miho 
prepara cu e minister 
mes. 

Tumando na cuenta cu 
majoria di minister no 
a pasa nan screening 
tampoco, mester con- 
clui cu awor ARUBA 
tin un gobierno cu no 


ta capacita y manera 
nos tur por mira, nan 
no tin consenshi of no 
ta traha manera un 
profesional cu consen- 
shi lo traha. 

Mester cuminsa exigi 
cu Aruba su gobernan- 
tenan tambe ta pasa 
“psychologische test,” 
paso asina so nan lo 
por traha pa pueblo, 
cu keto bay ta wordo 
engaña den campaña 
pa despues wordo abu- 
sa ora cu forma gobi- 
erno di politiconan sin 
preparacion necesario 
pa ocupa nan cargo y 
sin screening, sin test 
psicologico y sin con- 
senshi. 

Ta un berguensa cu no 
por haya un hende ald 


na Aruba pa opera un 
compania local paso- 
bra e actual gobernan- 
tenan ta ‘politiek ver- 
ziekt’ y ta sconde tras 
score di un test psico- 
logico. 

Ora argumento caba ta 
cuminsa papia barbari- 
dad. 

Prome ta bisa ta pa 
motibo cu e local a pidi 
mas salario y ta claro 
cu esaki ta fantasia pa- 
sobra no ta director ta 
pone of defini su sala- 
rio. 

E gobierno actual mes- 
ter bira serio y stop di 
tuma pueblo di Aruba 
haci, pasobra tempo di 
couchi boulo a pasa,” 
Parlamentario Arthur 
Dowers a mustra. 



he Players' Club and WIN UP TO $1,000 IN FREE SL 


l'Ji PLYJ 


— Guarante 


Fun 4-Card BINGO starting at 1 pm! 

$6 for 4-tard BINGO | 8 Games to Play 

Ovei $1*000 in Cash Prizes 

SPECIAL PROGRESSIVE GAME 

< Jackpot within 50 Calls 151 Calls or more $111 

Additional $500 Cash Prize in our Monthly Early Bird Drawing when 
you purchase your card before noon! 


THE SHOPS AT ALHAMBRA CASINO 

Offering a wide variety of Retail & Dining Outlets, 

Salon & Spa Services, Souvenirs and more. 


Subway I Juan Valdez Café I Dunkin Donuts I Baskin-Robbins 
Fusion Piano & Wine Bar I TOFTwist of Flavors | Aruba Aloe 
WE'RCUBA I Bijoux Terner Boutique | R-Glass | Curated Lab 
Hungry Piranlia | The Lazy Lizard | The Market 
Shalom Body & Soul Spa | The Collectables 




CñSINO AND SHOPS 5815000 I casinoalhambra.com 

A yega temporada di malesanan manera 
Dengue, Zika y Chikungunya 



ARUBA ta den 

temporada di yo- 
bida. Un temporada 
c uta trece e male- 
sanan c uta wordo 
causa pa sangura. Ta 
papia aki di malesan- 
an manera Dengue, 
Zika y Chikungunya, 
cualnan sintomanan 
por wordo confundi 
cu esnan di griep. 
Den un conferencia 
di prensa e siman alci 
dr. Wilmer Salazar, 
consehero Medico di 
Salubridad Publico, a 
papia di e malesanan 
cu normalmente ta 
surgi durante tempo- 
rada y cual ta e peli- 
gronan. 

Zika, Dengue y 
Chikingunya ta 
malesa cu tur aña cu 
yegada di yobida ta 
crea alarma bou di e 
poblacion, pa motibo 
cu e malesanan aki 
por trece consecuen- 
cianan grave, y hasta 
morto. 

Aruba a yega di pasa 
den un epidemia di 
Dengue. No mester 
lubida cu tin 4 tipo di 


dengue, di cual esun 
hemoragico ta mas 
peligroso y si haya 
Dengue mas cu un 
biaha. Dokter Sala- 
zar a bisa cu no nece- 
sariamente bo por 
haya complicacion 
ora cu bo haya Den- 
gue pa di dos biaha, 
pero e probabilidad 
ta existi. Sintomanan 
di Dengue ta kein- 


tura hopi halto, dolor 
di curpa y musculo- 
nan, calafriu, casi e 
persona no por lanta 
di cama, sakamento, 
dolor di lomba, do- 
lor patras di wowo. 
Un di e caracteristi- 
canan principal ta e 
“rash”, cual ta apa- 
rece cinco dia despu- 
es cu e keintura cum- 
insa. Tambe mester 


vigila sintomanan di 
alarma. Por ehempel, 
tres dia despues di e 
keintura, e persona 
sinti su mes bon, sin 
keintura, pero cu do- 
lor di stoma, su curpa 
ta draai, su presion 
por baha y lo por tin 
sangramento. Esaki 
ta e parti cu mester 
tene bon na cuenta 
y bay dolcter pa haya 
e tratamento manera 
debe ser. 

Chikungunya, cu su 
nomber na Africano 
ta Cana, cu ta nifica 
macaco. E motibo 
ta cu e dolornan di 
joints t’asina fuerte 
cu casi e persona no 
por cana. Esaki ta e 
sintoma principal, 
hunto cu keintura y 
“rash”. Den caso di 
Zika e ta mas pelig- 
roso pa muhenan na 
estado, ya cu e por 
afecta e cerebro y 
sistema di nervio di e 
baby cu ta den bariga 
di e mama, cu ta haci 
cu e cabes ta keda 
chikito y e lo keda 


handicap. Den 2017 
a mira basta caso di 
Zilca pero despues 
por bisa cu tabatin 
casonan sporadico 
so. E prome sintoma 
ta “rash” na pecho cu 
despues ta plama pa 
tur caminda, wowitis 
cu poes cu ta mues- 
tra di un infeccion. 
Contrario na e otro- 
nan, e tin poco dolor 
di curpa y joints y e 
malesa ta pasa den 
3 pa 4 dia. Pues, se- 
gun dr. Salazar, Zika 
ta mas peligroso pa 
hende muhenan na 
estado ya cu e por 
causa daño perman- 
ente na cerebro di e 
baby. Tanto durante 
e brote di 2017 como 
despues, no tabatin 
ningun caso rapor- 
ta di daño causa na 
baby. 

Dr. Salazar a haci 
un apelacion na 
doñonan di cas y ne- 
goshi pa por lo menos 
dos biaha pa siman 
tira bista rond di cas 
pa criaderonan. 

27 October 2018 


8:00AM - 6:00PM 




• BBQ • Music • Dino Jump • & Much More 


SUPER 

Do it Center 


® 



/ 


Promocion ta valido tanten cu tin den 
stock, riba fecha menciona y riba 
articulo selecta riba parking lot di SUPER 
Do it Center Shaba. Refund no ta aplicabel 
riba e promocion aki. 


SUPER DO IT CENTER | SHABA 3, NOORD ARUBA | MON - SAT 8:00 AM - 8:00 PM & SUN 10:00 AM - 6:00 PM 

Segun Richard Arends (AVP) 

Aumento di Impuesto pa sector turistico 


Un di e temanan cu 
Richard Arends, Par- 
lamentario di frac- 
cion di AVP, a trece 
dilanti den conferen- 
cia di Prensa tabata 
relaciona cu e leynan 
cu Parlamento ta bay 
trata proximamente. 
Un di e conceptonan 
cu ta bay wordo tra- 
ta otro siman ta e 
“gaming tax”. Frac- 
cion di AVP a bin 
ta studiando e con- 
cepto di ley aki. Ta 
trata di un impuesto 
riba casinonan, lolce 
ta wordo hunga den 
e casino pero tambe 
loke ta wordo gana. 

E intencion ta pa 
cobra un 14% riba 
e suma cu ta wordo 
gana y lolce cu ta 
wordo gasta door di 
e clientenan den e 
casino. Fraccion di 
AVP ta combersando 
cu stakeholdernan, 
enbusca di nan pens- 
amento riba e forma 
con e ley aki lo bay 
funciona. Di e forma 
aki ta haya sa cual ta 
e miho forma pa e 
wordo introduci. 
Segun Arends, e ta 
un ley cu ta na Par- 
lamento caba for di 



sector aki lo bay en- 
frenta retonan gran- 
di otro aña, mirando 
cu e ocupacion di in- 
ventario di camber di 
otro islanan lo ta dis- 
ponibel atrobe y lo 
haci e competencia 
un poco mas fuerte 
pa Aruba. 

P’esey tambe e Par- 
lamentario a finalisa 


bisando cu confiansa 
den Aruba su econo- 
mia ta masha impor- 
tante. 

Mester mantene 
poder di compra y 
percura cu empresan- 
an tin e confiansa pa 
sigui draai. Esaki ta 
sinta falta di dje den 
e maneho economico 
di e Gobierno. 


aña 2007. E ta un ley 
cu a yega na acuerdo 
den concepto riba 
dje cu partnernan 
durante Dialogo So- 
cial. A bay di acuerdo 
pa cambia e base di e 
“gaming tax”. Esaki 
ta pa kita loke ta wor- 
do yama e “draw” pa 
“net win”, pero esaki 
mester tabata “bud- 
get neutral”. 

Gobierno a compro- 
mete su mes di no 
genera mas entrada 
cu cambio di e base 
aki. E porcentahe cu 
ta wordo menciona 
awo, e fraccion di 
AVP ta considera 
hopi halto cu lo afec- 
ta e mundo hotelero, 
cu ta un area cu a sa 
di mantene su mes. E 


áS ATENCION 


CERAMENTO Dl CAMINDA EN CONEXION 
CU TRABAONAN Dl TIRAMENTO Dl 
KABELTENSION HALTO. 

N.V. ELMAR ta informa cu e caminda di 

Retonde De la Sallestraat (Seroe Blanco 
Service Station) te cu cruzada De la 
Sallestraat-Van Leeuwenhooekstraat/Lau- 
rens Costerstraat lo ta cera riba e siguiente 
fecha: 

Diasabra 27 di october 2018 y 
Diadomingo 28 di october 2018 
for di 8:00 am - 4:00 pmm 



AREACUTACERA: 

Retonde De la Sallestraat (Seroe 
Blanco Service Station) te cu 
cruzada De la Sallestraat-Van 
Leeuwenhooekstraat/Laurens 
Costerstraat lo ta cera pa trafico 
motorisa. 

En conexion cu e trabaonan aki N.V. 
ELMARta haci un peticion na tur 
automobilista pa no haci uzo di e 
camindanan aki y ta pidi pa tene 
cuenta cu e situacion di trafico 
modifica. 

N.V. ELMAR ta pidi disculpa pa e 
inconviniencia cu e trabao aki por 
causa. 


TIIMA NOTA Dl E SITUACION Dl CAMBIO Dl TRAFICO: 



436 

094 - 10-02 LotJr ens 


VOZ Dl ARUBA 


8 089 - 06-45 


ELMAR 

Redefining Energy 

Hour of Code: Dianan 3 pa 7 di december pa un ora cada dia, 

Miles di mucha y hoben rond mundo ta uni 

den innovacionion 


I 


'jS 

clol 


HOUROF D 

UN ORA Dl 'CODING' 

UN EXPERIENCIA PA BIDA 


HOUR of Code ta 
un plataforma mun- 
dial na unda cu mas 
di 180 pais rond di 
mundo ta participa. 
Miles di mucha y ho- 
ben rond di mundo ta 
bini hunto pa un ora 
den e di dos siman 
di december pa siña 
“coding” na un mane- 
ra creativo y placen- 
tero. Prome Minister 
Evelyn Wever-Croes 
ta encurasha mayor- 
nan, companianan, 
scolnan, centronan di 
bario, y tur platafor- 
ma di educacion, sec- 
tor priva, pa participa 
na Hour of Code. 

E aña aki, Aruba 
tambe ta participa na 
Hour of Code. Hour 
of Code ta habri pa tur 
hende y di tur edad. 
Lo tin si un enfoke 
special pa muchanan 
di klas 5 y 6 di scol 
basico y tambe klas 
1 of brugldas di scol- 


nan secundario. Pero 
e berdad ta cu tur mu- 
cha, hoben of persona 
cu tin un computer, 
tablet of laptop y cu 
acceso na internet, 
por participa gratis. 

E proposito di Hour 
of Code ta pa nos 
yuda nos muchanan 
y tambe maestronan 
pa trece sciencia y 
tecnologia, y tambe 
coding mas cerca di 
nos muchanan den 
un manera innovati- 
vo cu ya caba nan ta 


custumbra cu n’e, por 
ehempel, via weganan 
y topiconan manera 
Star Wars, Minecraft, 
Frozen, y Angry Birds. 

E Eldpo di innovacion 
di Gobierno, Futura 
Lab, hunto cu dife- 
rente stakeholders 
manera Universidad 
di Aruba, Departa- 
mento di Enseñansa, 
y Setar entre otro, a 
forma un grupo di tra- 
bou pa yuda organisa 
e voluntarionan pa 
haci Hour of Code 
posibel e aña ald. Pero 
ta keda na cada scol of 
compania pa organisa 
nan mesun evento e 
mesun dia y mesun 
ora. 

E grupo di trabou lo 
duna tur informacion 
necesario pa esnan 
interesa por organisa 
nan mesun Hour of 
Code. E meta ta pa 
mas cu 1500 mucha y 
persona participa den 
Hour of Code na Aru- 
ba e aña aki y pa tur 
aña e grupo keda bira 


mas grandi pa nos por 
alcansa tur scol y tur 
bario di Aruba. 

Hour of Code e aña 
aki lo ta e siman di 
3 pa 7 di december 
y durante siman aki 
lo publica informa- 
cionnan di con por in- 
scribi pa participa of 
bira un voluntario pa 
Hour of Code. 

Por sigui e pagina di 
Facebook di Futura 
pa obtene mas infor- 
macion. Tambe e web- 
site di Departamento 
di Enseñanza y e APP 
di Gobierno lo publi- 
ca tur informacion di 
con por participa. 

Prome Minister Ev- 
elyn Wever-Croes ta 
invita tur esnan cu tin 
pasion of afinidad cu 
sciencia y tecnolgia y 
innovacion, maestro- 
nan rond di Aruba, 
entrepreneurnan, 
NGOs, centronan di 
bario y tambe sector 
priva pa participa den 
Hour of Code pa asina 


hunto nos yuda hisa e 
capacidad di innova- 
cion di nos mucha y 
hobennan. 

Sector priva tambe 
por yuda door di duna 
nan empleadonan un 
paar di ora pa asina 
nan tambe por ta un 
boluntario, of un com- 
pania por adopta un 
ldas di un scol pa un 
ora, of por yuda cu fia 
laptops y tablets pa e 
siman aki na scolnan 
of na fundacionnan 
cu kier organisa un 
Hour of Code, of ki- 
zas un compania por 
organisa un Hour of 
Code na nan oficina 
mes. 

Hour Code ta sola- 
mente un ora so, e no 
ta costa nada y e ta 
habri pa tur hende. 
Por lo tanto, Prome 
Minister ta encurasha 
tur scol y platafor- 
manan di educacion 
y huventud, y tambe 
sector priva haci uzo 
di e oportunidad aki 
pa yuda acelera inno- 
vacion y trece sciencia 
y tecnologianan mas 
cerca di nos muchan- 
an y hobennan. 

Prome Minister a 
gradici Minister di 
Enseñansa Armando 
Rudy Lampe pa su 
apoyo pa cu e proyec- 
to aki y e compromiso 
na nos muchanan pa 
innova den enseñan- 
sa. 



ncRmus 

RIJSCHOOL NV 

5943263 / 5826732 

Hermusrijschoolnv.com r j 
Sividivi 1-C 

Ciudadcmo a bay vakantie y 
nan a horte 

Diaranson ultimo Polisnan ta ricibi denuncia di un kiebra 
cometi den un caso pero e ladronnan no a bay cu nada. 

Rond di 9’or di mainta Central di Polis ta manda patruya di 
Noord na un cas na Palm Beach pa un caso di kiebro. Na e 
sitio e Polisnan ta papi acu e homber di inicial C. E ta declara 
cu hunto cu su rumannan nan ta doño di e cas en cuestion. 
Riba diadomingo, 21 di october, rond di 11.30 di anochi el 
a mira e cas ultimo biaha y e tabata intacto. E1 a laga tur cos 
bon na ordo atras y e cas a wordo cera na yabi. 

Diaranson, 24 di october, rond di 8.30 di mainta, un otro ru- 
man a bay controla e cas. Ora cu el a cana rond di e cas, el a 
ripara cu e sefta di e bentana di baño tabata destrui. Tambe 
el a constata cu un pida palo cu tabata poni unda antes taba- 
tin un airco a wordo kita. Nan a chek paden pero no a horta 
nada. C no kier a haci denuncia di kiebro, pero solamente pa 
trata un procesverbaal di e sucedido. 


Mas robo di boter di gas 

Esald ta bira e di tres denuncia cu ta wordo haci e luna aki 
di personanan cu a kibra drenta nan cas of riba nan tereno y 
loke cu a bay cun’e ta boter di gas. 

Rond di 1.14 di merdia Central di Polis ta manda patruya na 
un vivienda den Jarmanstraat pa un caso di ldebra. Na e sitio 
e Polisnan ta papia cu e señora di inicial B. E ta declara cu un 
persona a ldbra drenta den su apartamento. 

E1 a conta e Polisnan cu dos siman pasa el a laga e aparta- 
mento intacto atras y na lock. Fecha specifico e no por a 
duna. Pero riba 24 di october rond di 10.15 di mainta el a 
yega na e apartamento y a mira cu e bentana di e baño ta 
ldbra. A controla den e apartamento y a constata cu nan a 
bay cu dos boter (childto) nobo di gas. 

Denuncia a wordo tuma. 



Cenxrale Bank van Aruba 
\A/e contrifaLJte to tfae finoncio / s tofaiiity' ond to tfao 
economic \n/eii-being of tfae ^Krcjfaen commLjnity/ 

ARE YOU A FIELD INTERVIEWER? 

The CBA is looking for dynamic fiold interviewers 
preferably with previous experience for a survey about 
corruption in the period of November 12-26, 2018 


M AIN RESPONSIBILITIES 


Conduct face to face interviews with 
individuals at their homes 
Record the respondents' answers 
accurately 

Report to the supervisors daily 



Homber 
a perde 
caminda 


Diaranson Polis y 
Parkrangernan mes- 
ter a brinda ayudo 
na un cabayero cu a 
dwal den Parke. 


& 

O 


REQUIREMENTS 

• At least 25 v°^ rs old witihi Dutch nationality 

• Available hu11-t:ime incl. during evening hours 
and in the weekend 

• A \/eIid driver's license and transporation 

• Able to conduct: interviews in Papiamento, 
Dutch, Spanish end English 


Despues di 2’or di 
merdia Polis ta wor- 
do manda na Parke 
Arikok, specifica- 
mente na e cas di cu- 
nucu di torto, pa un 
persona cu ta perdi. 


COMPETENCIES 

• Self-motivated, reliable, end trustworthy 

• Professional attitude end eppeerence 

• Able to work independently 

• Good communication skills 



APPLY? Send en e-mail with v our GV end e 
copv of en ID to the Manager Strategy & 
Planning, e.e. m atos-pereira çe) cberube.org 
before October 31, 3018. 

MORE INFORMATION? Contect N1 rs. Edwine 
Matos - Pereira, Nleneger Strategy & Plenning 
bv phone +297-5252161 or e-meil 
e . e . rrr atos-pereira (e) cberube.org 


Na e sitio e Patruy- 
anan ta papia cu e 
Rangernan. Polis a 
bay hunto cu nan 
na e sitio unda cu a 
topa cu e homber di 
inicial R. 

Nan a dun’e un lift te 
na salida di e parke. 

Booshi Wever di UPP: 

E maneho anti-Arubiano y "colonialismo moderno" 
lo t'e "Highway to Heaven" p'e Arubiano! 



HISTORIA ta siña 
nos cu antes pais- 
nan manera Spaña, 
Hulanda, Portugal, 
Francia y Inglaterra 
a cruza lama of fron- 
tera y a invadi y brin- 
ga paisnan bisiña of 
otro paisnan y conk- 
ista nan. Nan a tuma 
gobernacionnan over 
y a obliga pueblonan 
pa somete esakinan na 
nan estilo di cultura, 
idioma y bandera. 
Asina ald hopi rasa a 
wordo extermina y no 
a keda nada mas di 
nan cu no ta leyenda, 
paso delaster un cos 
cu e invasornan aki 
por a horta di e civili- 
sacionnan aki, nan a 
horta. Esaki tabata e 
“Colonialismo” den 
antiguedad, segun 
Candelario (Booshi) 
Wever, lider di UPP. 

Na Aruba tin un “Co- 
lonialismo Moderno” 
ta tumando lugar. Es- 
aki ta sosode cu cada 
permiso cu ta wordo 
extende na un stra- 
nhero, kende na su 
turno NO kier adapta 
ni na nos cultura ni 
adopta nos idioma 
Papiamento como di 
nan. 

Nan ta pretende di 
mantene nan identi- 
dad y cultura, siendo 
di a bandona nan pais 
di origen pa bin es- 
tablece nan mes aki, 
pasobra na su pais e 


situacion ta malo y e 
ta bin busca un mihor 
porvenir. 

Y mientras cu e ARU- 
BIANO ta exigi tiki 
di respet pa su cul- 
tura y su idioma, 
Arubianonan y otro 
localnan, ta acusa e 
ARUBIANO di ta de- 
scrimina. 

Den e ultimo siman- 
nan aki nos por mira 
esaki, particular- 
mente riba medianan 
social, na unda cu ta 
purba na snoer boca 
di e ARUBIANO cu 
ta pidi atencion pa e 
problematica di ad- 
mision aki na Aruba 
y otorgamento indis- 
crimina di permiso- 
nan, Booshi Wever a 
sigui comenta. 

Pues aki nos ta mira 
con e maneho di ad- 
mision ta mas impor- 
tante cu e maneho di 
integracion. E palabra 
integracion den e titu- 
lo di Minister di Hus- 
ticia, Andin Bikker 
ta keda chikito, ya cu 
nos por mira cu desde 
e Gobierno anterior, 
e mesun maneho ta 
sigui, esta pa caba cu 
e ARUBIANO. 

UPP no tin nada con- 
tra ningun stranhero, 
of miembronan di 
Reino, sea ta Latino, 
Chines, Portugues, 
Mericano, Hulandes, 
Caribense, Corsou, 
Bonaire, etc. Loke 


UPP ta contra ta cu 
e ARUBIANO dia pa 
dia ta perde tereno, 
pasobra nos Gobier- 
nonan kier hunga e 
bon samaritano. Tur 
hende sa bon bon, cu 
Aruba ta pasando den 
su peor momentonan, 
pero tog Gobierno 
y Minister di Husti- 
cia, mr. Andin Bildker 
y Minister di Labor, 
Glenbert Croes ta 
hibando un maneho 
liberal, di porta habri 
y duna permiso pa 
traha aki na Aruba. 
Mientras ta bin cu un 
comision di capaci- 
dad di carga, pero pa 
hustifica cu por traha 
4000 kamber mas di 
hotel, Aruba su espa- 
cio no ta birando mas 
grandi. 

T’e mesun 192 kilo- 


meter cuadra di tempo 
cu e prome Indjannan 
cu a bin Aruba nos tin 
ainda. 

Tur esaki ta sosode 
pa colmo ayuda neta- 
mente dor di e Minis- 
ter- y/o Gobiernonan 
cu no ta importa nan 
un bledo kico ta pasa 
cu su propio comuni- 
dad. 

P’e Minister/Gobier- 
no no ta importante 
cu e ‘ARUBIANO” 
ta wordo perhudica. 
E “colonialismo mod- 
erno” aki ta manifesta 
su mes e.o. cu cada 
stranhero cu obtene 
un permiso, despues 
di 3 aña si e kier trece 
1-4 familiar cun’e, e 
por hacie! Esey ta e 
maneho nobo! 

Cu esaki “nos” Go- 


bierno ta pone cu a 
lo largo nos ARU- 
BIANONAN lo ta den 
un minoria y e stra- 
nheronan aki lo tin e 
mayoria. Y despues 
“nos” Gobierno, lo ta 
“nan” Gobierno. Nos 
idioma, nos cultura, 
nos identidad lo bay 
perdi y e ARUBIANO 
tambe lo pasa pa his- 
toria unda aki un par 
di aña lo anuncia cu 
e ultimo ‘ARUBIA- 
NO” a fayece. 

E maneho anti-ARU- 
BIANO aki lo t’e 
“Highway to Heaven” 
p’e ARUBIANO!! 

Nos lucha ta pa Aruba 
ta DlyPAeARUBIA- 
NO atrobe. Ta pesey 
mester para e “Colo- 
nialismo” aki. “PARA 
AWOR !!!!”, Booshi 
Wever, lider UPP a fi- 
nalisa su comentario. 

Tcucista 
rabia cu 
Teurbus 

DIARANSON 

den oranan di atardi 
a surgi problema en- 
tre un taxista y un 
chauffeur di Tourbus 
relaciona cu trans- 
porte di turistanan 
bek pa barco crucero 
den cual Polis mester 
a traha un mutatie di 
e caso. 

Pa 3.15 di atardi du- 
rante cu Polis tabata 
riba patruye nan ta 
wordo aserca door di 
un Taxista. E1 a de- 
clara cu un grupo di 
turista dado momen- 
to lder a tuma un taxi 
pa transporta nan pa 
haf, pasobra nan ta 
biahando abordo di 
un crucero. 

Di repente a yega un 
tourbus y e chauffeur 
kier a hiba e huesped- 
nan bek pa waf. Segun 
un di e huespednan 
a declara, nan a bini 
eynan cu e tourbus cu 
a baha nan na coco 
loco y cu nan kier bay 
bek cu e tourbus. 

E chauffeur di e tour- 
bus a declara cu e 
no a yega na tempo, 
pero cu el a bini ey 
pa busca e turistanan. 
E taxistanan tabata 
rabia y a bisa cu tin 
proceduranan pa e ca- 
sonan aki. 

E datonan a wordo 
tuma. 

Studiantencm di EPB San Nicolas Y Hato a haya bishita 
di orientacion na Amsterdam Manor Beach Resort 


RIBA e dianan 24 y 
25 di October di 2018 
Amsterdam Manor 
Beach Resort a ricibi 
un biaha mas e studi- 
antenan di EPB Hato 
y San Nicolas, pa asina 
haya un rond leiding y 
orientacion tocante e 
diferente departamen- 
to den e propiedad. E 
bishita aki a bira un 
evento cu ta altamente 
anticipa pa e studian- 


tenan y ta un inicia- 
tiva cu ta tumando 
lugar anualmente y 
unda cu e obhetivo 
principal ta pa laga e 
studiantenan aprecia 
e industria turistico; e 
diferente ramonan di 
studio cu ta contribui 
na e operación di un 
hotel, y asina stimula 
nan interes pa nan 
tambe por forma par- 
ti di e crecemento di 



tv 'JjL 

— ■ !■ 

Jtif ! 







Turismo di Aruba. 
Durante e dos dianan 
32 studiante en total 
tawata presente en 
cohunto cu nan re- 
spectivo mentornan. 
E tour a ser duna na 
Papiamento y nan 
a cubri e structura 
general di e maneho 
di e propiedad, entre 
e topiconan cu a ser 
toca tabata structura 
individual di cada 
departamento, Dress 
Code pa e industria, e 
aspecto di ta ‘service- 


minded’, disciplina na 
pia di trabou, e posibi- 
lidadnan pa crece y por 
supuesto, pa disfruta 
di nan labor. Esald ta 
duna e studiantenan 
e oportunidad di por 
wak di cerca con un 
hotel ta opera y nan 
por haya un mihor bi- 
sta di e industria, pa 
asina eventualmente 
ora cu nan mester 
tuma decisionan di ki 
rumbo nan kier bay 
den bida, nan por haci 
esaki cu un base solido 


y bon informa di kico 
e industria di turismo 
ta ofrecenan. 
Amsterdam Manor 
Beach Resort ta un 
hotel cu ta contribui 
constantemente cu e 
sector di educacion di 
Aruba y ta kere fiel- 
mente cu ora nos in- 
verti den educacion, 
nos no mester enfoca 
unicamente riba recur- 
sonan económico, sino 
tambe den e recurso- 
nan social (capital hu- 
mano). 


Corte di Prome Instancia lo trata owe caso di 

traficacion di hende 


Horario 

Sospechoso 

Acto Castigabel 

08.15 

L.J.V.R. 

A.J.A.B. 

V.R. y A.B. ta wordo acusa di traficacion di hende den e periodo 
di prome di januari 2018 te 7 di juli 2018. 

09.00 

A.K.M. 

M. ta wordo acusa di estafa den e periodo di 13 di mei 2018 pa 24 
di juni 2018. E ta wordo acusa di estafa, falsificacion y desfalco 
den e periodo di oktober 2017 te 3 di januari 2018. 

10.00 

R.d.V.G.C. 

J.A.S.C. 

D.F.G.R. 

G.C. y S.C. ta wordo acusa di traficacion di hende riba 9 di juli 
2018. G.C. y S.C. y G.R. ta wordo acusa di importacion di cocaine 
riba e mes fecha ey. 

11.15 

A.L.D.M. 

J.A.G.F. 

D.M. y G.F. ta wordo acusa di traficacion di hende riba 21 di iuli 
2018. 

14.30 

R.J.M.M. 

M.M.O. 

J.W.L. 

JJitspraak. 

Rocco Tjon (MEP) a solicita un debate publico 
riba e tema di seguridad na nos fronteranan 



DEN nomber di fraccion di MEP, 
sr. Rocco Tjon a manda un carta 
solicitando un “openbare bijeenk- 
omst” riba e tema di seguridad na 
nos fronteranan. 

Minister di Husticia, mr. Andin Bik- 


lcer a informa Parlamento na varios 
ocasion riba desaroyo pa loke ta 
ilegalidad y su aspecto di seguridad. 
Sinembargo, mirando e ultimo suce- 
didonan, sr. Rocco Tjon ta haya im- 
portante pa debati riba e aspectonan 
aki durante un transmision publico. 

Specificamente a solicita e Minister 
di Husticia, mr. Andin Biklcer pa bin 
Parlamento y informa Parlamento 
riba (1) su maneho preventivo pa 
frena e desaroyo actual (2) e con- 
trolnan na nos fronteranan y (3) e 
lasonan di trabou entre e departa- 
mentonan local y e departamenton- 
an cu Marina Real. 

META DI E DEBATE 

E meta di e debate ta pa informa 


pueblo debidamente y yega na un 
formula pa frena e desaroyo actual. 
Specificamente kier debati tambe 
riba con Marina Real por wordo 
utilisa pa yuda den e situacion 
aki. Semper teniendo na cuenta 
e “gezagsrollen”, “info-positie”, 
“bevoegdheden y verantwoordeli- 
jkheden”. 

PA CONCLUI 

Sr. Rocco Tjon a termina bisando 
cu el a compronde cu e proceso pa 
Aruba yega na su propio “walradar” 
ta finalisando. Esaki sigur lo percura 
pa eleva seguridad na nos fronter- 
anan. 

Ta hopi lamentabel cu Gobierno an- 
terior a laga destrui e “walradarnan” 
na aña 2011. 


Mcmehador di UTV herida despues cu e 
veh culo a accidenta na entrada di APA 



DIARANSON mainta Polis y am- 
bulance a bay n’e entrada di Aruba 
Ports Authority, caminda un UTV a 
accidenta. 

Segun informacionnan compila n’e 
sitio, e manehador di e vehiculo cu 
lo ta un trahador di Fofoti Tours a 
yega eynan pa haci un respondi. 
Momento cu e tabata yega e gate, 
algo a pasa e UTY caminda cu velo- 
cidad halto a bay dal contra e hef- 
boom. Den e impacto duro e mane- 
hador lo a fractura su pia. 
Ambulance y demas instancia con- 
cerni a presenta n’e entrada di APA 
pa pone nan mes na altura di e suse- 
dido. 

E victima a wordo atendi pa Para- 
mediconan y despues transporta pa 
hospital. 

Un trayectorio largo di determinacion y vision duradero 

Eddie de Veer a celebra 30 aña di aniversario cu MetaCorp N.V. 


EDUARD L.J. de Veer, cariñosa- 
mente conoci manera Eddie, ta 
celebrando 30 aña di aniversario 
cu e compania MetaCorp N.V Un 
pionero y visionario den e mundo di 
comercio local, cu semper a enfatisa 
cu e empleadonan t’e ‘asset’ di mas 
importante di tur compania. 

Eddie awor ta celebrando un trayec- 
torio largo y productivo su tras cu un 
di e empresanan comercial di mas 
bieu na Aruba. 

Rondona por medio di su famia y 
coleganan di trabou, siman cu a 
pasa sr. Eddie de Veer a celebra 
un trayectorio bunita di 30 aña cu 
MetaCorp N.V Mirando atras e ta 
bisa cu si e lo tabata tin e oportuni- 
dad pa cambia algo 30 aña pasa, e 
no lo cambia absolutamente nada. 

“Oficialmente e ta 30 aña riba pay- 
roll, pero Eddie a cuminsa traha cu 
e compania aki for di mucha chikito. 
Ki chens cu tabatin, sea ta weekend 
of vakantie di scol, Eddie tabata tra- 
hando”, sr. Eduardo de Veer ta bisa. 

Eddie a traha tur caminda: riba dak, 
den garage, riba truck, y loke ta re- 
salta di Eddie ta su empeño pa traha 
sin ningun miedo di trabao y logra su 
metanan. 

“Pa mi como tata ta mas importante 
ainda cu su caracter cu su coleganan 
semper ta den bon actitud pa trabou, 
e ta un bon tata, un bon yiu, un bon 
hende. Anto eseynan ta resalta pa 
mi”, segun sr. Eduardo de Veer. 

Eddie tin un trayectorio largo di tra- 


bou y experiencia su tras, cumisando 
cu un bachelor den ciencia Electroni- 
cal Engineering 1991 gradua na Mer- 
rimack College na Merca. 

Na aña 1988, Eddie a cuminsa cu 
su prome reto como manager na De 
Veer Theatre N.V Eddie a continua 
cu su desaroyo trahando na tur otro 
companianan socia di MetaCorp 
manera, Managing Director y otro 
posicionnan. 

Na 2009, Eddie tabata encarga cu e 
maneho di operations di MetaCorp 
Curacao. Y na 2015, Eddie a bira 
CEO y President di MetaCorp N.V 
unda el a cuminsa dirigi EcoTech, 
ATCO Aruba, New York Laundry, 
ATCO Concrete, EcoGas, Tropical 
Bottling Company of Aruba N.V, 
Brouwerij Nacional Balashi N.V y 
The Cinema. 

METACORPTACUMPLI100AÑA 

Manera conoci, pronto MetaCorp lo 
ta cumpliendo 100 aña di existencia. 
Den cuadro cu esalci, nan ta colec- 
tando tur material cu por yuda na 
forma e historia largo di e compania; 
potretnan bieu for di aña 1920 cu e 
compania a nace te cu awe. 

Fuera di envolvimento den pelicula 
manera e teatro Gloria, Cinelandia, 
Principal, Rialto, Aurora, Esso Club, 
Eagle Club, Lago Heights Club, Sa- 
vaneta y de Veer Theatre, hopi no ta 
na altura di MetaCorp su envolvim- 
ento den e industria di transporte y 
tambe produccion y distribucion di e 
refresco Coca Cola. 

Sin laga afo e eventonan, camina- 



tanan y diferente proyecto cu e com- 
pania a yega di organisa den nan 
historia, manera cabayito, circo y 
conciertonan. 

E compania tin un fundeshi solido 
cu un cultura basa riba principionan 
di inversionnan duradero cu ta lcere 
den inversion y desaroyo di su em- 
pleadonan. 

MetaCorp ta mas cu cla p’e siguien- 
te 100 añanan di progreso cu talen- 
tonan manera Eddie de Veer, Robert 
Carrasquero y Guus Slabbekoorn na 
cabes. 

Bunita encuentro pa despedida pa mentor Edy Ranada 


DEN HAAG - Na Arubahuis a tuma lugar un recep- 
cion hopi ameno pa tuma despedida di Edy Ranada 
kende ta studiementor pa Amsterdam, Enschede, De- 
venter y Zwolle. 

Edy Ranada ta baha cu pensioen despues di 30 aña cu 
el a traha como studiementor pa Arubahuis. Esaki a 
tuma lugar den presencia di Minister Plenipotenciario 
Guillfred Besaril, Director a.i. di Arubahuis Glenn Ling, 
personal di Arubahuis y ATA, colega studiementornan y 
casi tur ex-mentornan cu ta biba na Hulanda. 

Minister Plenipotenciario Guillfred Besaril a haci entre- 
ga di un plakaat na Edy Ranada como aprecio y grati- 
tud p’e añanan di dedicacion na guia di studiantenan 
Arubano na Hulanda. 

E mandatario a para lceto den su discurso n’e tarea di 
un studiementor cu ta un persona di confiansa p’e stu- 
diante. 

Guia di studiante ta rekeri hopi dedicacion, pasobra bo 
ta hayabo confronta cu diferente situacion. 

‘Den tur sentido Edy a demostra di tabatin e capacidad 
pa duna guia y sosten p’asina e studiante por a sigi y fi- 
nalisa su estudio cu exito,’ asina sr. Besaril a bisa. 
Minister Besaril a papia di un sentimento mixto pa mira 
un persona cu asina hopi experencia bay y na mesun 
momento e ta un ocacion pa gradici e personan na un 
manera festivo pa tur su trabao cu el a haci den tur e 
añanan aki. 

Sr. Besaril den nomber di Gobierno di Aruba, en espe- 
cial den nomber di Minister di Enseñansa dr. Armando 
Lampe, staf y personal di Arubahuis a gradici Edy Rana- 
da p’e añanan di trabao como studiementor y cu Edy 
disfruta di su pensioen bon mereci. 

Studiementor John Dirlcs a tene un discurso den nomber 
di e otro studiementornan. N’e ocasion aki sr. Dirks a 
para lceto n’e hecho cu Edy semper tabata dispuesto pa 
comparti su experencia y duna aviso n’e grupo di mentor 
nobo cu a lceda apunta na 2003. 

Finalmente John Dirks y a haci entrega den nomber di e 
studiementornan un regalo na Edy. 

Despues di e momento aki a sigi cu e parti den e pro- 
grama unda cu tabatin mensahe di diferente persona cu 



den e 30 añanan a traha cu Edy, manera Casper Croeze 
di Departamento di Enseñansa di Aruba, Miro Dabian 
ex coordinador di Enseñansa na Arubahuis, algun studi- 
ante cu semper a yuda Edy den POC (Plaatselijk Opvan- 
gcommissie) y Gobernador di Aruba Alfonso Boekhoudt, 
kende a conoce Edy tempo cu sr. Boekhoudt tabata traha 
den Enseñansa na Arubahuis. 

Finalmente Edy Ranada a gradici tur hende p’e bunita 
recepcion y a bisa cu el a haci e trabao aki pa tur e añan- 
an cu hopi amor y dedicacion p’e studiantenan. 

Lourdes Bramble-Tromp ta susesor di Edy pa guia di stu- 
diantenan na Amsterdam, Diemen, Enschede, Deventer 
y Zwolle. 

E evento: 

Under the Stars enfocando e biaha # ki riba nos talentonan chikito 




COSECHA Oran- 
jestad conhunta- 
mente cu Taste my 
Aruba ta organizan- 
do un biaha mas nan 
evento Under the 
Stars. 

E evento aki ta wor- 
do organiza cada 
pasa un luna y e luna 
alci lo enfocando riba 
nos muchanan tal- 


entoso. Pesey mes lo 
tin varios mucha cu 
ya caba a inscribi pa 
por sea canta, baila y 
mucho mas e anochi 
ald. 

Manera custumber 
ta bay tin varios arte- 
sano presente cu nan 
productonan traha 
na Aruba; nos mesun 


streanan di Aruba. 

E tienda Cosecha 
Oranjestad mes 
tambe lo ta habri te 
cu 10PM asina por 
duna oportunidad na 
nos local y turistan- 
an pa bishita e tien- 
da aki cu ta sostene 
nos artesano/artis- 
tanan local cu SEYO. 
Productonan cu por 


encontra e dia aki ta 
p.e. joyas, produc- 
tonan traha di cal- 
bas, simija di flam- 
boyan, driftwood y 
mucho mas. 

Asina aki por recon- 
oce e productonan 
traha local y por dis- 
tingui e productonan 
aki di e productonan 
importa. 

Tambe por bin sa- 
boria un dushi cofee 
traha na Aruba di 
Aruba Coffee Roast- 
ing Company, un 
dushi sangria di Cu- 
nucu Mondi Fierno. 
Tambe CC Body & 
Bath lo tey cu nan 
famoso habon y Fun- 
dacion Rancho lo tey 
presente. 

Ademas cu Cosecha 
ta habri Taste My 
Aruba tambe lo ta 
habri cu diferente 
cuminda local traha 


na Aruba cu ingredi- 
entenan local. 

Ta invita tur mucha 
cu ainda kier forma 
parti di e anochi 
aki pa nan mayor- 
nan email arubaco- 
secha(5) gmail. com y 
tambe pa nan bin 
den nan costume mi- 
rando cu t’e weekend 
di Halloween. 

Bishita e Facebook 
pagediCosecha: www. 
facebook.com/Aru- 

ba-Cosecha of pasa 
cerca nan awe dia 26 
di october, e team 
di Cosecha ta cla pa 
yudabo y contabo un 
tiki mas di cada pro- 
ducto. 

Pa mas informacion 
di Cosecha bishita- 
nan Facebook page 
Aruba Cosecha of 
yama nan na 587- 
8709 of 587-8708. 


BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 25 Oct, 2018 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.34 

1.36 


1.38 

Zwitserse frank 
(per 100) 

CHF 

177.94 

178.66 


179.46 

Pond sterling 

GBP 

2.23 

2.28 


2.34 

Japanse yen 
(per 10.000) 

JPY 

157.11 

158.54 


160.14 

EURO 
(per 100) 

EUR 

201.34 

203.17 


205.22 

Deense kroon 
(per 100) 

DKK 

26.25 

26.97 


27.77 

Noorse kroon 
(per 100) 

NOK 

20.39 

21.11 


21.91 

Zweedse kroon 
(per 100) 

SEK 

18.53 

19.25 


20.05 

Aruba Bank ta felicita organisadonan di 
"Presidential Aruba Caribbean Cup 2018" 


E aña aki a tuma luga e “Presi- 
dential Aruba Caribbean Cup 
2018” organisa pa Varadero. 
E competencia a conta cu sos- 
ten di Aruba Bank, cu ta sigui 
yuda pa engrandece deporte na 
Aruba. 

Aruba Bank ta orguyoso di sos- 
tene e deporte di piscamento. 
P’e banco tabata un honor di 
por sponsor e trofeonan p’e 
Presidential Aruba Caribbe- 
an Cup 2018. E torneo aki di 
“Billfish” tabata diferente cu e 
otro torneo di piscamento. 

E piscadonan tabata gara pisca 
y no tabata mata nan, pero ta- 
bata gara e piscanan y despues 
cu nan yega superficie ta laga 
nan bay bek. E piscadonan a 
haci uzo di haaknan special cu 
no tabata keda pega den boca 
di e piscanan. 

Meta di e torneo ta pa consci- 
entisa riba piscamento sano. 
Tambe e torneo ta pa promove 
pa tanto turista y local bini 
hunto y experencia algo unico 
den piscamento na Aruba, pero 
tambe pa pasa momentonan 
agradabel. 

Tur fondo genera a bay pa The 
Billfish Foundation. E funda- 
cion tin como proyecto con- 
servacion di diferente area di 
pesca den lama Caribe. Aruba 
Bank ta gradici cada partici- 
pante y ta felicita tur ganado 
di e torneo aki. 

SV Britannia a cumpli 60 aña 
di existencia 1958 - 2018 



HISTORIA cortico di SV Britan- 
nia a cuminsa den e prome añanan di 
decada 50 ora cu grupo di hoben ta- 
bata hunga futbol den cualkier tereno 
habri cu nan por haña den becindario 
di Piedra Plat y pueblonan rond. 

Tabatin diferente grupo chikito no 
organisa cu tabata hunga contra otro 
den becindario manera; Buchi Jan 
Boys, Tamarijn Boys, Bonny Boys, 
Chela Boys y algun mas. 

Na augustus 1957 e prome reunion 
a tuma lugar den cas di sra. Mama 
Chuchu (Johana Sofia) Croes Lampe 
na Piedra Plat #69 unda cu 19 ho- 
ben tabata presente y unda un comis- 
ion a wordo instala bou encargo di sr. 
Ripoldo Croes como lider cu e unico 
meta pa cuminsa cu e procedura pa 
organisa un team di futbol oficial p’e 
hubentud di Piedra Plat y becindario 
manera; Hooiberg, Pavia, Rooi Afo, 
Cascogne, Seroe Lopes, Seroe Pita, 
Casibari, Paradera (parialmente), 
Tamarijn, Bloemond and Seroe Pre- 
to. 

Den e ruenion aki e colornan di 


SV Britannia (probablemente Fechi 
Bareño) a wordo escogi cualnan ta 
colornan geel cu cora y mas despues 
a bin agrega blou aserca. 

E nomber Britannia a wordo scogi pa 
Americo (Merco) Croes. E nomber 
Britannia a wordo scogi, pasobra 
den e tempo aya hopi team di fubol 
tabata wordo yama na nomber di 
paisnan cu ta popular den futbol, 
manera Holandia, Jong Holland 
(Curacao), Jong Colombia and Jong 
Aruba. E nomber Britannia ta deriva 
for di Great Britain cual pais tambe 
ta sumamente popular den futbol. 

Na mesun momento e futuro hun- 
gadornan di SV Britannia a cumin- 
sa limpia un pida tereno cu a wor- 
do duna dor di sra. Martilia Croes 
p’e team di futbol di Piedra Plat y 
becindario. 

Dia 12 october 1958 SV Britannia a 
wordo oficialmente funda, y publica 
pa Gobernador interino 
mr. W.G. Boomgaart. SV Britannia 
ta oficialmente situa na Piedra Plat 
Aruba y un di e metanan mas impor- 
tante ta di promove tur clase di de- 
porte den becindario. 

SV Britannia ta consisti di miembro- 
nan di Honor, Donantenan, Miem- 
bronan activo, Miembronan pasivo y 
junioren. 

E prome miembronan di directiva SV 
Britannia a wordo instala 12 october 
195 8 y nan tabata; 


Presidente; Daniel V (Vale) Croes, 
Vice Presidente: Henry (Henriche) 
Croes, Secretario: Ripoldo Croes, 
2nd Secretario: Roland W (Rolly) 
Bareño, Tesorero: Alfredo (Fechi) 
Bareño, 2nd Tesorero: Serapio (Jati) 
Weller, Comisarionan; Joaquin Wer- 
leman, Hipolito A. (Poli) Pereira, 
Marcolino (Cholin) Erasmus. 

Presidentenan di SV Britannia 1958 
- 2018; sr. Vale Croes, Juan Hen- 
riquez, John Croes, Sixto (Buchi) 
Feliciano, Rudolf Geerman, Glen 
Roy Tromp, Ronny Henriquez, Sixto 
(Titichi) Croes, Marlon Werleman, 
Eddie Berg, Richard Dijkhoff, An- 
thony Jansen y actualmente Cedric 
Werleman. 

Britannia a hunga su prome wega 
como miembro di AVB dia 4 di april 
1959 den e knockout di B-Klasse pa 
Koningin Juliana Beker. Britannia a 
gana Estudiantes 3 - 1 y despues di 
tres victoria mas a yega final contra 
Mariniers cu tabata e equipo di mili- 
tarnan Hulandes staciona na Saba- 
neta. Esaki Britannia a perde 3 - 2 y 
a lceda como sub-campeon. 

Diahueps 25 october ultimo SV Bri- 
tannia tabatin un activiad pa recorda 
e fecha importante ald hunto cu ex 
dirigentenan y hungador pa hunto a 
celebra 60 aña di SV Britannia. 

Delegacion di Aruba Basketball femenino y masculino a 
competi den e IBF Antilles 3x3 Hoops Finals na Guyana 


DEN fin di siman, Aruba Basketball Bond a competi 
den e un torneo internacional di basketball yama IBF 
Antilles 3x3 Hoops Finals. 

E ekipo femenino y masculino a representa Aruba den 
e IBF Antilles 3 x 3 Hoops Finals unda nos a topa Mar- 
tinique, Antigua & Barbuda, Sint Lucia, Guadelope, 
French Guyana y Barbados. 

Banda di e competencia mes, e atletanan a atende un 
dia di leadership workshop. Mester bisa cu p’e mucha 
muhernan e evento tabata un experience tremendo. 
Esalci ta prome biaha cu Aruba a participa den e 3x3 cu 
un team femenino. 

Nan tabatin un bon defense y tog asina por a wanta full 
e wega nan cu niun wega no a termina dor di score limit 
di 21, pero tur a termina dor di time limit di 10 min- 
uut. 

Pa lolce t’e prestacion di e mucha hombernan, Aruba a 
haci un super bon papel dor di logra yega te e weganan 
semi-final. Lamentablemente nan ta cay venci contra di 
e campeon di e IBF Antilles 3x3 Hoops di 2017. 

Na final Aruba a logra un di tres lugar overall, mientras 
e hungador Christopher Eubanks a rank na prome lugar 
den full e campeonato cual ta points made in total. 

Actualment e basketball 3 x 3 ta masha popular unda 
den e Weganan Olimpico Hubenil Buenos Aires 2018 a 
tene e competencia aki. 

Lotto, e loteria di Aruba pa medio di Stichting Sport- 
subsidie Aruba a yuda subsidia e biahe di e delega- 
cion di Aruba Basketballl Bond pa e IBF Antilles 3x3 
Hoops Finals na Guyana. 

Delegacion di Aruba Paralympics a competi n'e 
Abierto Nacionales na Baranquilla, Colombia 

DEN e weekend tras di lomba, nos atletanan Paralympi- 
co, Shenely Tromp y Yurwin Gomes a representa Aruba 
den un campeonato masha popular na Colombia yama 
Abierto Nacionales cu a tuma lugar n’e ciudad di Bar- 
ranquilla. 

E atleta femenino Shenely a competi den lOOm y 200m 
sprint den atletismo, mientras e atleta masculino Yurwin 
Gomes tambe a competi den atletismo den e lOOm y 
200m sprint. 

Nan a wordo compaña pa coach Betto y Jovita Maduro. 

Mester bisa cu Shenely den pasado a trece medaya di 
Plata pa Aruba. Ambos atleta di Aruba ta preparando pa 
clasifica pa Parapan American Games, Lima Peru 2019. 

Pa loke t’e resultado final, e hoben Yurwin Gomes a yega 
dos final den e lOOm y 200m sprint cual ta un logro su- 
per grandi. 

Yurwin a presta hopi bon mes den e competencia pre- 
liminar pa despues drenta e gran final. 

Di otro banda Shenely tambe e core ambos disciplina 
bon, pero lamentablemente e no a logra drenta e gran 
final na ambos ocasion. 


Lotto, e loteria di Aruba pa medio di Stichting Sport- Aruba Paralympic Committee p’e Abierto Nacionales na 
subsidie Aruba a yuda subsidia e biahe di e delegacion di Barranquilla, Colombia. 




Time 

Out 

AWE diabierna nos 
lo tin parti di e team 
cu ta bay ripiti e 
hazaña di Roly Bis- 
liclc di 30 aña pasa. 
Nan ta Daexo Croes, 
Romar Arendsz, 
Stephan Thijsen y 
sra Wendy Kock. No 
perde!!! 

Aruba Sporl Unie a organisa su 
di 61 edicion di ASU Olimpiada 
den Sladion Guillermo Trinidad 





RECIENTEMENTE Aruba Sport Unie 
a tabatin e Ceremonia di Apertura di ASU 
Olimpiade 2018 den Compleho Deportivo 
Guillermo Prospero Trinidad na Dalcota. 

Den presencio di e miembronon 
di e directivo, invitodo, federo- 
cionnon deportivo sin lubido e 
otleto y coochnon o hobri e 
edicion 61 di e ASU Olimpiode. 

A hiba palabra n’e bunita ocasion aki, Presi- 
dente di ASU, sr. Gerald Franca unda el a 
recorda e 61 aña cu Aruba Sport Unie ta 
contribui n’e formacion di nos mucha y ho- 
bennan pa nan bira un bon cuidadano, tur 
esaki atrabes di deporte. 

Mester bisa cu e desfile di tur e deportenan 
tabata uno colorido y bunita pa mira. Tur 
hende a haci nan maximo esfuerso pa pre- 
senta un bunita show di nan deporte p’e 
publico presente por mira. 

Federacion di Pesas lo organisa Aruba 
Nationals Weightlifting Championship 2018 



DIA 27 di october proximo, Federacion di Hisamento 
di Peso, Aruba Amateur Weightligting Association ta 
cla pa organisa nan campeonato nacional di pesas enco- 
nexion cu e ASU Olimpiada pa tur nan atletanan. 

E competencia lo start pa 11 or di mainta esald den 
Centro Deportivo Frans Figaroa na Noord. 

Varios club di pesas a confirma nan participacion, 
mientras cu algun scol di Cross Fit y nan atletanan 
tambe lo ta presente. Mester bisa cu lo por competi 
den Youth-Junior-Senior-Masters. Tin e categoria oficial 
nobo cual ta Men 49-55-61-67-73-81-89-96-102-102 + 
y Woman 40-45-49-55-59-64-71 -76-81 -81 +. 

Lo bay tin un atleta campeon di Argentina cu ta partic- 
ipa como invitado. E1 a bin pa entrena pa 3 luna como 
preparacion pa cu e campeonato Suramericano cu lo 


tuma lugar na Quiyaquil, Ecuador den luna di decem- 
ber. 

E tin 147kg den snatch y 185kg den clean & jerk den 
categoria 84kg, pues un bon atleta pa mira. Notable ta 
cu tur aña entre nos competidornan local tin caranan 
nobo cu ta premira cu un dia lo por bira prospectonan 
pa futuro den e deporte di pesas sin lubida otro atleta- 
nan cu lo bin try-out den e campeonato nacional aki. 
Ya tin varios hisado di peso ta entrena serio unda nan 
ta dedica basta ora pa siman den diferente club riba 
nos isla. 

Lotto, e loteria di Aruba pa medio di Stichting Sport- 
subsidie Aruba a yuda subsidia e Aruba Nationals 
Weightlifting Championship 2018 organisa pa Aruba 
Amateur Weightligting Association. 

Stichting Sportsubsidie Aruba 

Ta felicita Aruba Domino Bond cu nan campeonato di domino 



RECIENTEMENTE Aruba Domino 
Bond nan campeonato a yega su final unda 
e gran ganador a resulta e ekipo di Noord- 
stars “Pizza Hut” DT cu a vence e ekipo di 
Ottleyd DT. 


E wega p’e di tres y cuater lugar a bay entre 
Old Parr DT y The Eagles DT alci Eagles 
den un extra wega ta vence Old Parr p’asina 
termina na di tres lugar. 


Federacion di Domino por mira tras di un 
otro tremendo campeonato di domino unda 
varios ekipo a participa unda a lo largo e 
mihornan a bay cu e prome 4 lugarnan. 

Mas cu claro ADB kier a gradici tur pa- 
trosinador cu a yuda nan den gran forma e 
campeonato alci. 

Awor Aruba su seleccion ta preparando p’e 
di 16 edicion di e campeonato mundial di 
domino cu lo tuma lugar e dianan 25, 26 y 
27 di october na e ciudad di Santo Domin- 
go, Republicana Dominicana. 


Den e ultimo tres edicionnan di e mundial 
di domino na Orlando, San Juan y Willem- 
stad, Aruba Domino Bond su seleccion a sa 
na logra un tremendo resultado pa Aruba. 
Lotto, e loteria di Aruba pa medio di Sticht- 
ing Sportsubsidie Aruba a yuda subsidia e 
campeonato di domino 2018 organisa pa 
Aruba Domino Bond. 

Aruba Chess Challenge den e torneo 
internacional di ahedres tabata un exito 


DEN e weekend cu ta tras di lomba a tuma lugar e 
torneo internacional di ahedres, ‘Aruba Chess Chal- 
lenge”. 

E torneo aki, a wordo hunga den 3 diferente grupo. 

Un grupo U-12, pa nos muchanan bou di 12 aña. 
Ald’den a participa 20 mucha. Un grupo U-18, pa nos 
hobennan bou di 18 aña. Aki’den a participa 6 hunga- 
dor. 

Motibo di e cantidad abou di participante ta, pasobra 
diabierne tabatin scol y no tur mucha por a haña liber 
pa participa n’e torneo internacional aki. 

Un grupo Open, unda hungadornan di tur edad por 
participa. Aki’den a participa 16 hungador, 2 hungador 
di Venezuela y un hungador di Russia. Un total di 42 
participante. E torneo a wordo hunga den SIMAR na 
Sabana Blanco. 

Den grupo U-12, e prome lugar a bay pa Thamara 
Sagastegui. Thamara a score 8 punto for di 9 partido. 
Na di dos lugar tabatin un empate entre Aimara Balles- 
tero y Patrick de Roo. Ambos a score 6 V 2 punto for di 9 
partido. 

Aimara a haña contrincantenan mas fuerte y a keda na 
di dos lugar y Patrick na di tres lugar. 

Patrick tabata e mihor hungador bou di 10 aña. Pero 
dor cu ya el a bay cu e tercer premio, e premio pa mi- 
hor hungador bou di 10 aña a bay pa Lucas Isaiah 
Jong-a-Lock di Suriname. 

Mihor hungador bou di 8 aña a bay pa Kian Ng. 

Den grupo U-18, e prome lugar a bay pa Thamara. 
Thamara a participa den grupo U-12yU-18ya gana 
den ambos grupo e prome lugar. Un bunita logro pa 
Thamara cu ta tambe su ultimo aña cu e por participa 
den e grupo U-12. 

Segundo lugar den U-18 a bay pa Juan Thijssen y di 
tres lugar pa Ryan Strick. 

Premio p’e mihor hungador bou di 16 aña a bay pa Na- 
than Croes y premio p’e mihor hungador bou di 14 aña 
a bay pa Juan Keanu Vrolijk. 

Den e open group, e prome lugar a bay p’e Rusiano 



Vitaliy Kiselev. Vitaliy a gana tur su partidonan. 
Segundo lugar a bay pa Alexander Hernandez di Ven- 
ezuela. Alexander a score 5 punto. Na tercer lugar taba- 
tin un empate entre Jose Alejandro Colina (Venezuela), 
Jose Pesqueira (Aruba) y Brian Diaz (Aruba). Jose Ale- 
jandro Colina tabatin mas punto di resistencia y a keda 
na tercer lugar. Jose (Chelo) Pesqueira na di 4 lugar y 
Brian Diaz na di cinco lugar. 

E premio p’e hungador local cu a presta mihor a bay pa 
Jose (Chelo) Pesqueira. 

Studiantenan di aña tres di IPA a organisa Kids # Athletics 2018 


E docentenan di Movecion y 
Salud a duna encargo n’e studi- 
antenan di aña tres di IPA pa or- 
ganisa Kids’Athletic. 

E encargo aki ta forma parti di 
e evaluacion di e modulo ‘Be- 
wegingsonderwijs als middel’. 
Intencion ta p’e studiantenan 
desaroya e habilidad di organisa 
un actividad riba scala grandi. Cu 
otro palabra, organisa un actividad 
unda un gran cantidad di mucha 
ta participa na un evento den un 
solo bes. 

Cada studiante cu a forma parti 
di e proyecto aki a haya un tarea 
specifico pa realisa e evento. 

Kids’ Athletics 2018 ta un proyec- 
to internacional cu ta organisa 
evento riba tereno di deporte pa 
mucha di scol preparatorio y ba- 
sico. Meta di e proyecto aki ta 
pa promove atletismo cerca nos 
muchanan. 

Kids’ Athletic a tuma lugar dia 22 
di october 2018 na Sporthal Santa 
Cruz. E scolnan cu a participa 
tabata Anglo Kleuterschool, Arco 
Iris Kleuterschool y Scol Prepara- 
torio Washington. 

E muchanan tabata entusiasma y a 
experiencia atletismo na un mane- 
ra educativo, creativo y atractivo. 
Na final di e actividad, tur partici- 
pante a ricibi un certificado como 
muestra di aprecio p’e tremendo 
forma cu nan a participa. 

Un palabra di danlci na tur spon- 
sor cu a contribui cu e evento aki 
a bira exitoso. Tambe n’e bolun- 
tarionan di Cruz Cora cu tabata 
presente durante e actividad. Ma- 
sha danki di curason. 

RCA vs Riverplate den "Derby di Capital" 


DIASABRA awor pa 6:30 di anochi den 
CDGPT ta e Gran Bataya di Oranjestad. 

E Rioplatense di Madild Riverplate den su 
promer wega a empata na cero contra Brazil 
jrs ta topa e Soldatnan Tricolor RCA cu a 
gana 2-1 di La Fama cu un gol den pito di e 
hoben Glenbert Croes. Sigur e wega alci lo 
ta uno masha interesante cu ambos ekipo 
buscando 3 punto. RCA Fans ta sinta den 
tribune pabou/pazuid. Tambe lo tin door- 
prize pa e fanaticada Tricolor. Saca bo shirt 
Rood Wit Blauw foi cashi y yega stadion 
pa sostene y apoya nos ekipo na caminda 
pa 85 aniversario. Semper cu positivismo y 
respet. 

Sport Centrum San Nicolas sede di "Hoben Activo, Hoben Feliz" 

SPORT Centrum San Nicolas a ricibi un total di 21 
hoben dialuna atardi cu ta haci uzo di e experiencia 
deportivo cu ta wordo brinda durante “Hoben Activo, 
Hoben Feliz” na Sport Centrum San Nicolas. “Hoben 
Activo, Hoben Feliz” ta un proyecto di Ministerio di 
Deporte hunto cu IBiSA. E programa ta consisti di 
diferente disciplina deportivo for cual un di nan ta Ping 
Pong cu a cuminsa dia 8 di oktober y a termina dia 17 
di oktober. Participacion ta totalmente gratis y ta pa 


muchanan di 9 pa 13 aña. Dianan cu e ta tuma lugar 
ta dialuna y diaranson for di 3’or pa 5’or di atardi. 
Siguente disciplina riba e programa di “Hoben activo, 
Hoben Feliz” ta Karate cu ta cuminsa dia 5 di novem- 
ber pa 14 di november. 

Pa mas informacion di e programa por yama IBiSA 
libremente na 5848903 / 5824987 of manda un email 
pa schoolsportibisa@gmail.com . Tambe por bishita e 
FB page di IBiSA Aruba pa mas informacion. 




















AWEMainta 


Diabierna, 26 October 2018 


Corsou I 


Duo lltes i Alberto kondená pa atrako 


WILLEMSTAD. Tabata dia 25 di mart ku Irvin Iltes 
di 36 aña di edat huntu ku Emanuel Alberto di 27 aña di 
edat a sera lcabes tira un atralco den e muebleria lcu yama 
“Nice Meubel”. Ademas nan a horta den e depósito ku 
ta pertenesé na e mesun komersiantenan aki. 

Den sala di korte e duo alci a presentá pa duna kuenta i 
rason. Tantu Irvin Iltes ku na su banda abogado señora 
mr. M.O. Gomes, komo Emanuel Alberto lcu pa su de- 
fensa a hasi uzo di abogado mr. H.M.M. Alejandra, a 
ninga lcu ta nan a hórta. 

Ambos a ninga redondamente di ta responsabel pa e 
atrako, pero pa fiskal i wes e pruebanan ta masha kla 
mes, pasobra a lceda probá lcu pa drenta ‘Nice Muebel’ e 
duo a koba un buraku den muraya, pero pa loke ta trata 
nan entrada den e depósito na Fontein. 

Esalci a sosodé dor di kibra slót di e porta. Un di tres per- 
sona tambe ta meti den e hazaña aki, pero no tabata pre- 
sente den sala di lcorte ayera. Komo tal un ratu a parse 
lcomo si fuera wes lo tabata ke wanta ku tratamentu di 
e kaso. 

Irvin Iltes lcende tin un pasado ferfelu lcu hustisia, - el a 
yega di asesiná den pasado kaba, - ta esun ku a enkargá 
su mes ku benta di e meubelnan hórtá pero el a sigui 
insisti ku esei no tabata e kaso. 

Irvin Iltes ya for di su di 15 aña ta den man di hustisia i 
el a yega di hañ’é den G.O.G. Huntu e duo aki a para di- 
lanti di wes, pero wes mr. H. de Doelder a start e seshon 
den korte kombersando lcu kada unu apart, hasiendo 
kada unu e preguntanan mas eksakto posibel. 

Na nómber di Ministerio Publiko tabatin fiskal señora 
mr. E de Groot, kende a bini pa e demandanan pa kas- 
tigu. Fiskal i wes a referi na kómbersashonnan telefóniko 
ku e personanan aki a sostené ku otro i ku ldaramente a 
demostrá nan kulpabilidat den e suseso aki. 

Emanuel Alberto a rekonosé ku e tabata na un mal mo- 
mento na un sitio robes i lcu el a kore drenta mondi 
skonde pa polis, pasobra den pasado kaba a ser’é 20 
luna siendo su kastigu tabata 18 luna. Emanuel Alberto 
a ninga di aseptá yudansa di Reclassering, pasobra segun 



su eksperensia Reclassering no ta yud’é lcu nada. 
Finalmente wes a bai di akuerdo ku e demanda di fislcal, 
yegando na un kastigu di prizon di 12 luna inkondis- 
honal, kitando e periodo ku el a pasa kaba den aresto 
preventivo. Pa Irvin Iltes wes a dikta e sentensia di 15 
luna kastigu di prizon di kua 3 luna kondishonal i guia 
di Reclassering. 


Parlido Nashonal ta tene 
Fundraising ku Mimi' 
komo orador di orden 

WILLEMSTAD. Partido Nashonal por laga di tin 
representante den Parlamento for di dia lcu Korsou 
a haña parlamento antiano i konseho insular pero 
e partido ta hasiendo intentonan serio pa hasi un 
come-back den arena politiko. 

Un dje maneranan pa logra e meta ta pa via di un 
fundraising ku yama “Meet and Greet Dansant” na 
Brakapoti Mei Mei mañan djabierne 26 oktober 
2018. 

Un parti sentral di e anochi ta kaminda lcu e fla- 
mante Lider di Partido i éks minister di partido 
Pueblo Soberano Ruthmilda Larmonie Cecilia alias 
“MIMI” ta tene un diskurso di orden. E diskurso ta 
entre 21.00 lcu 21.30. 

E programa lo ta varia, for di 20.00 te ku 24.00 i 
por baila, sosialisá, kome i bebe. E ambiente bérdé 
lo ta great ku bandanan konosi, manera Mini Arnell 
i Rhydm i lcomo atrakshon speshal di naturalesa lo 
tin luna yen. 

Rushendy Koeiman a yora den korte, 
bisando ku ta preshon pisá a pone riba dje 


WILLEMSTAD. Dilanti di wes diaranson e sui- 
dadano Rushendy Koeiman di 28 aña di edat a deramá 
lágrima, bisando ku un tal “Ewald” a dun’é un arma 
di kandela pa warda. Esaki a sosodé bou di menasa di 
manera ku Rushendy mester a kumpli. 

Mas aleu Rushendy Koeiman a splika lcu “Ewald” ta un 
persona sumamente peligroso ku no ta tene kuenta ku 
nada. Ta asina ku siendo di prizon “Ewald” a menas’é, 
bisando ku asina ku e sali fo’i prizon lo e mira kilco ta 
bai pasa lcuné. Tabata un pistol marka Gloclc, kaliber 
17 ku “Ewald” a duna Rushendy Koeiman pa warda. 
Maslce lcuantu Rushendy a ninga, e no por a soportá e 
preshon di “Ewald”, di manera ku el a sukumbi, tuma e 
arma di kandela numa. 

Segun Rushendy Koeiman, “Ewald” a yega di mata 
hende den pasado kaba. E arma alci ta un di esnan 
avansá i ku ta keda uzá prinsipalmente den kasonan di 
likidashon. Na momento ku a duna e akusado e arma 
di kandela un ruman chikitu a para mira loke ta pas- 
ando. 



Remarkabel ta ku ayera numa Rushendy Koeiman a 
trese e puntonan ald padilanti. 

E akusado a kuminsá yora, bisando ku nunka promé el 
a hañ’é lcu hustisia i lcu entre tantu e tin 2Vi luna será, 
leu for di su famia ku e ta traha duru pe. E1 a bisa ku e 
ta un persona lcu ta hasiendo tur esfuerso pa tene kabes 
riba awa, labando outo, chapi kurá, piska, férf na kas di 
hende pa por lcuida su famia. 


Esun mas grandi tin 3 aña 

Homber kondená pa poseshon di arma 
tin ku bai será sigur 18 luna 


WILLEMSTAD. E akusado Rushendy Koeiman 
kende a warda arma di kandela pa otro hende tin tres 
yu di kual esun mas grandi tin 3 aña i ken ku ta por 
saka sóm kuantu aña e otronan tin. 

I tur hende por imaginá nan mes ta klco lo paa dje 
mama i e yunan lcu e homber aki será. 

Mester bisa ku e ta kuida e yunan mas tantu posibel 
pero awor a bin un ‘kink in de kabel’ lcu e kolmdena ku 
ela haña ayera. 

Su mama ta lcobra un ónderstant di apénas 105 florin. 
Fiskal mr. Koert a trese padilanti ku originalmente den 
su deldarashonnan a menshoná un otro nómber, esta 
un tal “Egon”, pero direpente e ta papiando aki di un 
tal “Ewald”. 

Pero a bini padilanti tambe ku Rushendy Koeiman a 


uza e arma aki pa dal un ruman den kabes, krea un 
herida. En prinsipio un kastigu di prizon di 48 luna 
di lcua 12 luna kondishonal ta lolce tin preskribi, pero 
fiskal, teniendo kuenta ku e sirkunstansia personal di 
Koeiman, a wanta e demanda di kastigu na 48 luna di 
prizon di kua 24 kondishonal i un periodo di prueba di 
3 aña, kitando e periodo ku el a pasa kaba den aresto 
preventivo. Abogado mr. H.M.M. Johannes a haña ku 
e petishon di fiskal ta demasiado haltu, mirando lcu 
su kliente a koperá debidamente ku hustisia, dunando 
tur ldaridat lcu tabata relceri di dje. Wes mr. de Doelder 
finalmente a yega na e kondena di 36 luna di kua 18 
luna kondishonal i un periodo di prueba di 3 aña i guia 
di parti di Reclassering. 

E arma di kandela lo keda saká for di sirkulashon. 

Piloto di KLM a haña retiro pasobra e 
tabatin alkohol di más den sistema 


WILLEMSTAD Di alcuerdo ku un informashon den 
e kolumna Luchtvaartnieuws na Ulanda, gerensha di 
KLM a duna un ko-piloto di Cityhopper retiro pasobra 
durante un chekeo na aeropuerto e tabatin nét algu di 
más na alkohol den su sistema. 

Cityhopper te filial di KLM pa buelonan na Europa 
lcu a modernisá nan avionnan i awendia ta eksldusiva- 
mente Embraer model 100. 

KLM a haña pérmit di korte pa kita e piloto despues 
ku e piloto no a bai di akuerdo den promé instansha i 
a apelá na lcorte pasobra e tabata haña lcu e meresé un 
‘second chance’. 

E kaso a sosode seis luna pasá dia 25 di mei na mo- 
mento ku e piloto mester a bula di Oslo pa Amsterdam. 
Ela tene su mes ne regla di no bebe 10 ora promé lcu 
e buelo pero promé ku esei ela dal e bóter seriamente 
bebiendo vodka. 

I mainta e tabatin 0.3 promille di promedio di alkohol 
den su sistema siendo ku 0.2 ta e maksimo permiti. 

E anochi anterior e ko-piloto i un kolega a bebe vodka 
lcu serbes pero no tabatin impreshon ku ela bebe de- 
masiado i ku e por manehá e avion sin problema dia 25 
di mei. 

Tabata durante un kontról riba uso di alkohol na aero- 



puerto outoridatnan a konstatá ku e tabata bai bula i 
nan a aresté. Ela pasa 5 dia den detenshon preventivo 
pero esei tabatin komo konsekuensia ku un tripulashon 
di Amsterdam mester a bai Oslo pa kompletá e buelo di 
retorno. 

Esei a pone lcu e buelo a sufri retraso. 

Despues di a sigi un evaluashon intenso nan a disidi ku 
ta retiro e mester haña. 

Loke el hasi ta hopi grave i por a kousa desgrasia den 
aviashon. 

E ko-piloto a splika wes ku e tabata sintié manera un 
beibi ku a drumi honor anochi i henter dia pero wes no 
a kai pe argumentashon. 

Dia 1 di november e mag keda kas pa buska otro tra- 
bou. 


Apelashon urgente: 

No no bula ku drones durante e 
aktividatnan di The Flying Dutch 


WILLEMSTAD - Outoridat di Aviashon Sivil di 
Kórsou ta hasi un apelashon serio na tur usuario di 
drones pa no bula drones den área di Bapor Kibra, pa 
mas eksakto riba Mambo Beach y sigur no riba e área 
di presentashon di e DJ Armin van Buuren durante e 
aktividat di The Flying Dutch dia 25 di Óktober 2018. 
Ta pidi pa no bula ku drones durante e evenemento 
ariba menshoná. 

E motibu di e medida aki ta pa garantisá seguridat di 


tur persona ku lo bishita e aktividat aki mirando ku lo 
e evenemento alci ta unu lcu lo bai hala bastante pub- 
lilco. Un drone por eksperensia un mal funshonamentu 
i lcai den publiko. Ta antisipá lcu tin un kantidat grandi 
di persona ta bishita e aktividatnan i e peliger tei ku si 
pa un óf otro motibu e drone kai e por kousa daño na 
hende i material. 

Tur esaki ta pa garantisá seguridat durante e gran even- 
emento di The Flying Dutch na Mambo Beach. 

Kombinason fatal 

Pareha sentensiá pa poseshon di 
arma di kandela, koka i mariwana 



WILLEMSTAD . Un kaso hopi 
pekuliar ta esun di e pareha Sherryl- 
Lee Martina (25 aña) i Otmar Beck- 
er (37 aña). Segun Otmar Becker 
ayera den sala di lcorte, Sherryl-Lee 
Martina ta inosente i no tin nada 
di haber ni ku e arma di kandela lcu 
polis a haña nan kuné den e outo, ni 
ku e droganan. 

Tabata trata aki di un revolver mar- 
ka Smith Wesson modelo 36, mas 
92 gram di kokaina i 711 gram di 
mariwana ku polisnan a haña den 
e vehikulo manehá pa Sherryl-Lee 
Martina na e momento ei. Tabata 
dia 19 di yuli 2018 ku polisnan a 
para e duo aki riba kaminda pub- 
liko. 

Pero promé lcu esei, segun Otmar 
Becker, el a kaba di duna un vene- 
zolano kabes di boto hiba Sambil, 
kende a lubidá e saku ku droga i ku 
e arma di kandela aden den e outo. 
Manehando e outo, Otmar Becker 
ku e venezolano aden, na sierto mo- 
mento a sinti un artefakto pisá kai i 
zona den e outo. Despues a resultá 
ku ta trata di un arma di kandela ku 
e droganan lcu e venezolano a lubidá 
atras den e outo. 

Segun Otmar Becker el a kue esaki- 
nan pone padilanti den e vehikulo. 
Su señora, esta Sherryl-Lee Martina 
despues a drenta den e outo i a stur 
esaki i na momento ku polisnan a 
para nan a reis riba e droga. 


Fislcal di Ministerio Publiko mr. 
Koert a insisti ku e señora mester a 
mira e droga i e arma di kandela den 
e saku, komo tal ta konsiderá e se- 
ñora tambe kulpabel. 

E akusado Otmar Becker sinem- 
bargo a sigui para ariba ku e señora 
ta inosente i a pidi pa lag’é bai den 
libertat. 

Otmar Beclcer a sigui splika ku el 
a lcue e saku pone padilanti den e 
outo, pasobra e kier a kita un tiki 
for di e droga pa e uza, pero lcu 
su frei Sherryl-Lee Martina no tin 
apsolutamente nada di haber ku e 
asuntu aki. 

Puntrando pa e nómber eksakto di 
e venezolano, e nómber “Chamo” a 
bolbe subi mesa i wes a laga pidi his- 
toria aki pasa bai numa, sin puntra 


nada mas. Otmar Beclcer sigur no ta 
un deskonosi pa hustisia, el a yega 
di lcai será lcaba na aña 2015 i ta 
lógiko ku ainda e ta den su periodo 
di prueba. 

Fiskal a pidi pa Sherryl-Lee Mar- 
tina un kastigu di prizon di 30 luna 
di lcua 10 luna kondishonal i un 
periodo di prueba di 3 aña i guia di 
parti di Reclassering, anto pa Ot- 
mar Becker e kastigu di prizon di 30 
luna inkondishonal. 

Wes finalmente a disidi ku Sherryl- 
Lee Martina lo no mester sinta mas, 
e kastigu lcu el a pasa den aresto 
preventivo ta sufisiente. Pero Otmar 
Beclcer, mirando su pasado lcu husti- 
sia, si mester bai piskalat pa 30 luna 
di kastigu inkondishonal, kitando e 
periodo ku el a pasa den aresto pre- 
ventivo. 

Komo 'hub' pa su buelonan regional: 

Fundadó di e imperio turistiko Corendon tin plan grandi pa Korsou 


WILLEMSTAD - E siman alci e direktor di e impe- 
rio di viahes turistiko Corendon, Sander Winterberg, a 
revelá parti dje plannan lcu e organisashon di biahenan 
turistiko internashonal tin pa Kórsou. 

Un dje detayenan i akaso e notisia mas importante ta 
ku aktividatnan dje empresa lo krea 500 kupo di trabou 
den ramo di turismo. 

Inesesario enfatisá kon importante esaki ta pa tra- 
hadónan di sektor hotelero i turistiko mirando ku varios 
hotel a sera of ta serando nan porta. 

Corendon ta ofresé su ldientenan biahe pa destinonan 
den Karibe i Brasil ku un Boeing 737-800 ku tin un ac- 
tie-radius di 6 pa 6 ora i mei. 

Esaki ta pérmiti e avion pa yega New York fasilmente pa 
no papia mes di Miami of Rio de Janeiro mas den sur. 
Direktor general i fundador dje kompania ta Atilay Uslu 
kende ta di origen turko i a anunsiá ku e tin plannan 
ambisioso pa bula di Kórsou pa Sao Paulo tambe. 

Den un siman e ta spera di kompletá e tramitenan 
despues di kual e lo revelá mas detaye. E ta apresiá e 
entusiasmo ku e ta topa tur kaminda ku ta garantia ku 
e proyekto lo ta eksitoso. 



Manaus tambe ta riba bórchi pero e biaha aki di forma 
mas serio ku tempu Inselair tabata bula e ruta un dia si 
un dia no. 

Falta di avion no tin pasobra den temporada di invierno 
tin mas ekipo disponibel. 

Resientemente Corendon a kumpra Veneto Holiday 
Beach Hotel na findishi i ya lcaba nan ta doño di Living- 
stone Jan Thiel Resort i tin parti Kunuku Aqua Resort. 
Nan merkado di ldiente prinsipal ta Ulanda pero nan ke 
transporta pasahero for di Canada, Norte i Sur Amerika 
tambe pa Korsou. 

E kompania tin 20 Boeing i 85 destinashon i nan tin 
hotel tambe na Ulanda, Ibiza i Turkia. 


Komishon di Investigashon 
relashon i ku desaparishon di 
droga na warda di polis 

WILLEMSTAD. Minister di Hustisia Quincy Girigorie 
pa medio di Dekreto Ministerial ta instalá Komishon 
di Investigashon i Evaluashon relashoná ku desaparis- 
hon di un kantidat di droga ku a lceda lconfiská i tabata 
wardá den un kompleho di Polis na Rio Canario dia 14 
di óktober ultimo. 

Inmediatamente despues di a keda notifiká tokante e 
insidente ku a tuma lugá dia 14 di óktober ultimo, 
kaminda deskonosinan a hórta un kantidat di droga for 
di e kompleho polisial na Rio Canario, Ministerio Pub- 
liko a kuminsá ku un investigashon penal den e kaso en 
kuestion, pa por identifiká i persigui esnan kulpabel di 
e delito aki. 

Minister di Hustisia a konsiderá ku aparte di un inves- 
tigashon penal, ta sumamente importante pa hiba un 
investigashon atministrativo, pa asina evaluá si e prose- 
dura indiká pa konfiskamentu, wardamentu i distruk- 
shon di artikulonan; den e kaso aki un kantidat di 


droga, a ser sigui korektamente i si esaki ta e kaso, pa 
evaluá a la bes si e prosedura aki ta faktibel óf si e lo 
mester keda revisá pa evitá ku den futuro un insidente 
asina lo por ripiti su mes. E komishon a haña komo tarea 
pa evaluá tur proseso, prosedura i akuerdonan ku tin 
pa ku artikulonan ku lceda konfiská, for di momento di 
konfiskashon te na momento ku e artikulo keda entregá 
pa keda destrui. Tambe e komishon a risibi komo tarea 
pa presentá rekomendashonnan den esaki pa ku e prose- 
dura en kuestion. Miembronan di e komishon aki ku 
mester reportá na Minister di Hustisia ta señor mr. F. 
Dandare, señor mr. R. Antonius MBA i señora. mr. S. 
Inderson. Despues di risibi dokumentashon final di e 
investigashon i evaluashon aki, e titular di Hustisia lo 
por informá tantu Parlamento komo komunidat kon e 
proseso den e kaso spesifiko aki a tuma lugá i kilco ta 
loke por a bai robes den esaki. Basá riba e resultado di 
e investigashon ariba menshoná, Minister di Hustisia 
lo por evaluá tumamentu di pasonan nesesario pa ku 
esnan ku segun e prosedura indiká ta responsabel pa e 
artikulonan konfiská ku a keda hórta i lo konsiderá tur 
rekomendashon pa ku kambio, ahuste i óf mehorashon 
di e prosedura aki pa ku kasonan similar den futuro. 

Traficadon di hende riba agénda cu US State Department 


WILLEMSTAD 

Diárason 24 di óctober 
2018 a tuma lugar un re- 
union na Corsou entre e 
funcionario (deskofficer) 
encargá cu Caribe y 
Republica Dominicana 
cu miembronan di Con- 
sulado Americano, Min- 
isterio Publico (OM) 
di Córsou, Ministerio 
di Husticia di Córsou, 
Directie Buitenlandse 
Betrelddngen (DBB) y 
Fundacion pa Yudansa 
na Victima (Slachtoffer- 
hulp). 

A papia riba e prob- 
lemática di traficacion 


di hende na Corsou. E 
reunion tabatin un car- 
acter di ‘sera conoci’ y a 
papia riba posibilidad di 
cooperacion pa lolce ta 
trata combati traficacion 
di hende. 

Otro temanan impor- 
tante cu a keda trata 
tabata e tres P-nan (Pro- 
teccion, Persiguicion, 
Prevension). 

A papia riba casonan pe- 
nal pendiente, e yudansa 
na victimanan di trafi- 
cacion di hende y pub- 
licidad y dunamento di 
informacion na publico 
pa loke ta trata consci- 



entisacion y prevension. traficacion di hende. Es- di criminalidad ald. Cu 

aki ta nificá cu Gobiér- mehoracion di coopera- 
Corsou pa años caba tin no a tuma pasonan pa cion ta spera di alcansá e 
e status di TIER-2 ora atendé cu e fenómeno status di 
ta trata atendimento di specifico aki di e forma TIER-1 pronto. 


Hemelegia di akshen i pensamentu 


POKO BIAHA UN 

tema ku parlamento a 
diskuti den Komishon 
Sentral, ni den reunion 
publilco, a lanta asina 
tantu emoshon i pashon 
manera esun di e desa- 
parishon di algun shen 
kilo di kokaina for di un 
warda di polis na Rio 
Canario sin ku te awe 
ningun hende a haña 
algun satisfakshon of 
splikashon ta kilco por 
a pasa ku e droga. Tur 
esaki den nomber di e 
frase ku e kaso ta den 
investigashon. 

Den e kaso bergonsoso 
aki e figura di Minister 
di Hustisia Girigorie a 
bira persona sentral pa 
su deklarashonnan lcon- 
troversial ku a veces a 
zona hasta outoritario i 
bombastiko. 

Por ehempel e frase ku e 
lo para i enfrentá e kaso 
manera homber siendo 
ku ningun momento so 
su hombresa no tabata 
den diskushon. Pero ta 
detayenan asina despu- 


es ta haña peso i ta bira 
tema di otro diskushon. 
Loke si nos por a tende 
ta e argumentonan ku e 
minister a usa pa ldaba 
un stémpel di sekresia 
riba loke nan a haña sa 
te awor’aki pero ku apa- 
rentemente ni mayoria 
di lidernan di frakshon 
mes ya no ta interesá pa 
sa. 

E minister a instalá un 
komishon di investi- 
gashon. Esei tampoko 
ta notisia pa ta un trad- 
ishon ku rais profundo 
den nos pais ku ta kere 
ku por resolvé problema 
lantando komishon. 

I eiden e kabuya ta sin- 
ta pasobra nos ta sinti 
ku tin homologia den 
selekshon dje kandida- 
tonan ku a bira miem- 
bro dje komishon. 

Esun ku mas nos a gosa 
ta kaminda e minister 
ku un aire dramatiko 
a anunsiá ku un dje 
miembronan ta un ho- 
ben polis ku tabata di- 


rektor di Duana i kende 
a retorná den seno di 
Kuerpo Polisial komo 
gran eksperto. 

E atmirashon dje minis- 
ter pa e funshonario aki 
ku a sali for di kuerpo 
Polisial den un nubia 
férfelu i a drenta den 
Duana for di kual ela 
sali envolvi den un nu- 
bia mas férfelu ainda, 
pe minister ta e kandi- 
dato pa ekselensia pa- 
sobra e tin un karta di 
éks minister Jose Jardim 
kende a duna testimo- 
nio ku Jules Ilario no a 
faya riba ningun punto 
i ku por lo tantu e ta in- 
maculata. 

Ku un tono triunfal e 
minister a proklamá 
ku ta Jardim a ordená 
e investigashon kontra 
Ilario i ta Jardim a ap- 
solvé Ilario. Pero nunlca 
Jardim no a revelá lcon- 
tenido dje rapórt ku a 
traha riba Ilario. 

Esei ta difisil tambe 
pasobra e relashon ho- 
mologiko ku ta reina 


entre Jardim i Ilario 
kende tabata manera 
stashoná den su despa- 
cho di Ministerio di fi- 
nansa, e no por a traha 
otro rekomendashon. 
Talbes Minister Girigo- 
rie no sa e detayenan 
aki pasobra e por ta bon 
studiá i ta abogado pero 
e ta nobato den politika 
i tras di su orea e mes- 
ter seka poko mas ainda 
pe bira konsiente dje 
astusia ku ta reina riba 
tereno politiko den e 
pais aki. 

Amparo Dos Santos 
a purba indik’é ku e 
ta kere ku e tin e situ- 
ashon bou di kontrol 
pero mientras tantu su 
mes partidistanan ta 
lcórtando pia di stul pe. 
Poko chistoso tabata 
tambe e funshon ku a 
tuma lugá den e reunion 
di Komishon sentral ka- 
minda dos miembro dje 
mesun frakshon taba- 
tin opinion diametral- 
mente kontra otro riba 


e punto ku si e minister 
mester bai of keda. 

Pa realmente por eval- 
uá i balotá ki balor por 
duna na e diferente 
opinionnan ku a bin 
dilanti, hende mester 
sinta na distansia i ku 
konosementu di histo- 
ria politilco di Korsou, 
yega na un konklushon. 
Lamentablemente mes- 
ter konstatá ku e miem- 
bronan ku ta forma os 
mas alto kolegio legis- 
lativo ta relativamente 
pober na konosementu 
real di nos historia poli- 
tilco ounke mester bisa 
ku den e kategoria di 
redu i redashi nan ta 
kampeon mundial. 

Por lo tantu no ta keda 
pueblo ku no tin bos 
ni voto mas den asun- 
tunan di gobernashon 
pa sinta warda ki dia 
e rapórt dje komishon 
nobo lo sali pa nos sa 
si nan a haña e person- 
anan ku a bai kue nan 
droga bék i kaba di re- 
solvé e misterio aki. 

"Cerca Dios mi ta sigur, E ta amory fieldacT/Alsa bo, mi 
Dios, te riba shelu, laga tera ta yen di bo Gloria". 

A bai drumi inesperadamente den brasa di Senjor, nos 
Mama, Ruman, Wela, Bisawela yTatarawela stimá: 



Sra.Viuda Agapita 
Maduro-Franken 

Mihor conosi como Chibin, 

Tanta Pin y Oma 

7 Oktober 1929 - 22 Oktober 2018 

Na nomber di su jiunan: 

Sra. Viuda Mirtha Maduro-Franken y fam 
Jessica Franken y fam 
Karel Maduro, esposa Karina y fam 
Daisy Maduroy fam 

Rumannan: Anita Giel-Franken y fam 
+ Rosa Franken y fam 
+ Brigida Gomez-Franken y fam 
+ Seferina Semeleer-Franken y fam 
Albertina Franken y fam 
+ Pedro Franken y fam 

Gregorio Franken, esposa Filomena Franken y fam 

Nietonan: Raymond Maduro y fam, Revelino 

Maduro y fam, Rudolfo Maduro y fam, Rebecca Maduro 
y fam 

Angel Flanegin Jr. y fam, Jereld John Flanegin 
Kathy Mahadeo-Maduro y fam,Kevin Maduro 
Endrich Lugo, Jordy Lugo y Nicole Lugo 

Bisanietonan: Karolyne, Raychell 

Revan, Javen y Xaven 

D'von y Djeon 

Jairee, Jairienne y Jairylaine 

Dean y Josie 

Brendan y Faith 

Tataranieta: Kayra 

Su Swa y Cuñanan, Primo y Primanan, sobrino y 
sobrinanan, su ayudante Ana Rondon y su bon 
bisiñanan Rica y Dientjie. 

Demas famianan: Franken, Maduro, Flanegin, Campbell, 
Mahadeo, Lugo,Tromp, Bruin, Oduber, Serrano Colon, 
Webb, Giel, De Cuba, Gomez, Semeleer, Quant, Britten, 
Faro, Figaroa, Wolff, Rosel, Peña, Dirksz y Carolina. 

Si en caso den nos tristeza nos por a lubida algun 
persona of famia, nos mas sincero disculpa. 

Acto di entierro lo tuma lugar Diasabra 27 Oktober 
2018 pa 4'or di atardi na Misa Immaculada Concepción 
na Santa Cruz y despues pa Santana Catholico na Santa 
Cruz. E restonan mortal di nos difunto stimá lo ta 
reposa for di 2'or di atardi na Misa. 

Adres pa condolencia: Aurora Funeral Flome Diabierne 
26 Oktober 2018 di 7pm-9pm. 

Nos ta lamenta cu despues di entierro nos no por ricibi 
bishita di condolencia na cas. 



"Dios ta amor... y amor ta Dios f 
maske mi no ta na e mundo aki, tur dia 
lo mi ta banda 

di boso Curazon, mi por steuns di loke 
Señor ta hasi" 

Cu dolor na nos curazon, pero conforme 
cu boluntad di Dios, 
nos ta anuncia fayecimento di: 



Ciriaco Dirksz 

Mihorconoci como"Ciro" 
*08-08-1939 -124-10-2018 

Acto di entiero lo wordo anuncia despues 



"Señor ta mi wardador, mi'n tin falta di nada 
Den cunucu di yerba berde e ta ponemi 
sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu dolor na nos curazon, pero conforme cu 
boluntad di Dios, 
nos ta anuncia fayecimento di: 



Hyacintho Gregory Jacobs 

Mihor conoci como"Gorry" 
*-05-08-1973 -124-010-2018 

Acto di entiero lo wordo anuncia despues 



Nos ta anuncia fayecimento di: 



Frank Leonardus Hoogland 

* 14-01 -1929 - 123 - 10-2018 

Acto di despedida lo wordo anuncia 
despues. 


Nochi di Cine 
na Playa Pabao 
cu: "COCO" 

Awe diabierna, 26 di october, 
directiva di Centro di Bario 
Playa Pabao ta organisa otro 
“nochi di cine” p’e muchanan 
di Playa Pabao y di Aruba en 
general. 

E anochi di cine ta completa- 
mente gratis cu e posibilidad 
pa cumpra popcorn, hotdog y 
refresco na prijsnan di famia. 
Ta cuminsa cu e pelicula pa 
7’or pm y ta termina 9.00 pm. 
Lo pasa e pelicula “COCO”. 
Enconexion cu e nochi di cine 
ta den cuadra di Halloween 
muchanan por bin disfras y 
naturalmente lo tin trick or 
treat. 

Pues esaki ta un bon opurtun- 
idad pa nos muchanan gosa 
di un pelicula cu nan mayor- 
nan. Un invitacion ta bay na 
mayornan pa compaña nan 
yiu(nan) y bin disfruta di e 
“nochi di cine” na Centro di 
Bario Playa Pabao”. 
























































AWEMainta 


Diabierna, 26 October 2018 



E unico corant GRATIS 



Abona awo 

■ 1 ■ J 

Manda ur> e-nnail na: 

Ho ticia ® a we maf nt a,co im 
4 sKiroi e paiaoranan: "Ami K)'er Abona* 


UKe nos riba facebooK 

Keda "up to date' liKe nos rloa faceoooK 
www .facebooh ,conn/a wetnain ta 




Subi riba nos webstte 

www. a wem ainta.co m 


AWEMainta compJetamente 

DIGITAL 














